
I PRIEDAS

PREPARATO CHARAKTERISTIKŲ SANTRAUKA




1.	VAISTINIO PREPARATO PAVADINIMAS

Deferasirox Mylan 90 mg plėvele dengtos tabletės
Deferasirox Mylan 180 mg plėvele dengtos tabletės
Deferasirox Mylan 360 mg plėvele dengtos tabletės


2.	KOKYBINĖ IR KIEKYBINĖ SUDĖTIS

Deferasirox Mylan 90 mg plėvele dengtos tabletės

Kiekvienoje plėvele dengtoje tabletėje yra 90 mg deferazirokso (deferasiroxum).

Deferasirox Mylan 180 mg plėvele dengtos tabletės

Kiekvienoje plėvele dengtoje tabletėje yra 180 mg deferazirokso.

Deferasirox Mylan 360 mg plėvele dengtos tabletės

Kiekvienoje plėvele dengtoje tabletėje yra 360 mg deferazirokso.

Visos pagalbinės medžiagos išvardytos 6.1 skyriuje.


3.	FARMACINĖ FORMA

Plėvele dengtos tabletės (tabletės)

Deferasirox Mylan 90 mg plėvele dengtos tabletės

Mėlynos spalvos, plėvele dengta, modifikuotos kapsulės formos, abipus išgaubta tabletė, kurios vienoje pusėje įspausta „“, o kitoje – „DF“.
Apytiksliai tabletės matmenys yra 10,00 mm × 4,5 mm.

Deferasirox Mylan 180 mg plėvele dengtos tabletės

Mėlynos spalvos, plėvele dengta, modifikuotos kapsulės formos, abipus išgaubta tabletė, kurios vienoje pusėje įspausta „“, o kitoje – „DF 1“.
Apytiksliai tabletės matmenys yra 12,8 mm × 6,00 mm.

Deferasirox Mylan 360 mg plėvele dengtos tabletės

Mėlynos spalvos, plėvele dengta, modifikuotos kapsulės formos, abipus išgaubta tabletė, kurios vienoje pusėje įspausta „“, o kitoje – „DF 2“.
Apytiksliai tabletės matmenys yra 17 mm × 6,7 mm.


4.	KLINIKINĖ INFORMACIJA

4.1	Terapinės indikacijos

Deferasirox Mylan skirtas 6 metų ir vyresnių pacientų, sergančių didžiąja beta talasemija, dažnų kraujo perpylimų (≥ 7 ml/kg eritrocitų masės per mėnesį) sąlygoto lėtinio geležies pertekliaus gydymui.

Deferasirox Mylan taip pat skirtas kraujo perpylimų sąlygoto lėtinio geležies pertekliaus gydymui tiems pacientams, kuriems negalima vartoti deferoksamino arba kuriems šis vaistinis preparatas nesukelia pakankamo efekto, t. y.:
· nuo 2 iki 5 metų vaikams, sergantiems didžiąja beta talasemija, kuriems geležies perteklių sąlygojo dažni kraujo perpylimai (≥ 7 ml/kg eritrocitų masės per mėnesį),
· suaugusiesiems ir 2 metų ir vyresniems vaikams, sergantiems didžiąja beta talasemija, kuriems geležies perteklių sąlygojo nedažni kraujo perpylimai (< 7 ml/kg eritrocitų masės per mėnesį),
· suaugusiesiems ir 2 metų ir vyresniems vaikams, sergantiems kitomis anemijomis.

Deferasirox Mylan taip pat skirtas lėtinio geležies pertekliaus gydymui, kai reikia gydymo chelatais ir kai negalima vartoti deferoksamino arba kai šis vaistinis preparatas nesukelia pakankamo poveikio, 10 metų ir vyresniems pacientams, sergantiems kraujo perpylimų nereikalaujančiais talasemijos sindromais.

4.2	Dozavimas ir vartojimo metodas

Preparato charakteristikų santraukoje visos nuorodos į disperguojamųjų tablečių formas yra nuorodos į kitų registruotojų tiekiamų vaistinių preparatų disperguojamąsias tabletes, kurių sudėtyje yra veikliosios medžiagos deferazirokso.

Gydymą Deferasirox Mylan pradėti ir gydyti gali tik gydytojas, turintis lėtinio geležies pertekliaus gydymo patirties.

Dozavimas

Kraujo perpylimų sukeltam geležies pertekliui ir nuo kraujo perpylimų nepriklausomam talasemijos sindromui gydyti turi būti skirtas skirtingas dozavimas. Visi gydytojai, kurie skirs Deferasirox Mylan, privalo gauti ir susipažinti su gydytojams skirta mokomąja medžiaga (Sveikatos priežiūros specialistų vadovu, kuriame taip pat yra vaistinių preparatų skiriančio gydytojo kontrolinis sąrašas).

Kraujo perpylimų sukeltas geležies perteklius

Reikia apskaičiuoti dozę (mg/kg kūno svorio) ir ją suapvalinti iki panašiausios visos tabletės dozuotės.

Skiriant chelatų visiems pacientams reikia laikytis atsargumo priemonių, kad būtų sumažinta šių vaistinių preparatų perdozavimo rizika (žr. 4.4 skyrių).

Vaistiniai preparatai, kurių sudėtyje yra deferazirokso, ES šalyse tiekiami įvairiais prekiniais pavadinimais kaip plėvele dengtos tabletės ir disperguojamosios tabletės ir gali būti generiniai. Dėl skirtingų farmakokinetinių savybių plėvele dengtų tablečių dozės turi būti 30 % mažesnės, palyginti su rekomenduojamomis disperguojamųjų tablečių dozėmis (žr. 5.1 skyrių).

Pradinė dozė
Rekomenduojama pradėti gydyti maždaug po 20 vienetų (apie 100 ml/kg) eritrocitų masės (EM) perpylimo, arba kai klinikinių tyrimų duomenys rodo, kad yra lėtinis geležies perteklius (pvz., feritino koncentracija serume > 1 000 µg/l) (žr. 1 lentelę).

1 lentelė	Rekomenduojamos pradinės dozės, kai yra kraujo perpylimų sukeltas geležies perteklius

	Rekomenduojama pradinė dozė 

	Serumo feritinas 
	Pacientų populiacija 
	Rekomenduojama pradinė dozė 

	> 1 000 μg/l 
	arba 
	Pacientai, kuriems buvo skirta maždaug 20 vienetų (apie 100 ml/kg) EM. 
	14 mg/kg kūno svorio per parą 

	Alternatyvios pradinės dozės 

	Pacientų populiacija 
	Alternatyvios pradinės dozės 

	Pacientams, kuriems nereikia mažinti geležies koncentracijos organizme ir kuriems perpilama < 7 ml/kg EM per mėnesį (maždaug < 2 vienetų per mėnesį suaugusiajam). Reikia stebėti paciento atsaką ir, negavus pakankamo efekto, spręsti, ar dozę padidinti. 
	7 mg/kg kūno svorio per parą 

	Pacientams, kuriems reikia sumažinti padidėjusią geležies koncentraciją organizme ir kuriems perpilama > 14 ml/kg EM per mėnesį (maždaug > 4 vienetai per mėnesį suaugusiajam). 
	21 mg/kg kūno svorio per parą 

	Pacientams, sėkmingai gydomiems deferoksaminu. 
	Viena trečioji deferoksamino dozės* 


*	Pradinė dozės skaitinė reikšmė atitinka vieną trečiąją deferoksamino dozės (pvz., jei pacientas vartojo po 40 mg/kg kūno svorio per parą deferoksamino 5 dienas per savaitę [ar atitinkamą dozę], gydymą galima keisti pradine 14 mg/kg kūno svorio per parą Deferasirox Mylan plėvele dengtų tablečių doze). Jeigu apskaičiuota paros dozė yra < 14 mg/kg kūno svorio, reikia stebėti paciento atsaką ir, negavus pakankamo efekto, spręsti, ar dozę didinti (žr. 5.1 skyrių). 

Dozės koregavimas
Rekomenduojama kas mėnesį nustatyti feritino koncentraciją serume ir, jei reikia, deferazirokso dozę koreguoti kas 3–6 mėnesius, atsižvelgiant į tai, kaip kinta feritino koncentracija serume (žr. 2 lentelę). Dozę koreguoti galima laipsniškai, po 3,5–7 mg/kg kūno svorio per parą, atsižvelgiant į individualaus paciento atsaką ir gydymo tikslą (palaikomasis gydymas ar pertekliaus mažinimas). 

2 lentelė	Rekomenduojamos dozės koregavimai, kai yra kraujo perpylimų sukeltas geležies perteklius

	Serumo feritinas (nustatomas kas mėnesį) 
	Rekomenduojamos dozės koregavimas 

	Išlieka > 2 500 μg/l ir ilgainiui neturi tendencijos mažėti 
	Dozę didinti kas 3–6 mėnesius po 3,5–7 mg/kg kūno svorio per parą. 

Didžiausia leistina dozė yra 28 mg/kg kūno svorio per parą. 

Jei vartojant iki 21 mg/kg kūno svorio per parą dozę hemosiderozė kontroliuojama tik labai prastai, tolesnis dozės didinimas (iki didžiausios 28 mg/kg kūno svorio per parą dozės) gali nepadėti pasiekti patenkinamos būklės kontrolės, todėl gali reikėti apsvarstyti alternatyvaus gydymo pasirinkimą. 

Jei vartojant didesnę kaip 21 mg/kg kūno svorio per parą dozę nepasiekiama patenkinama kontrolė, toliau gydyti tokiomis dozėmis nereikėtų, o kai įmanoma reikėtų apsvarstyti alternatyvaus gydymo galimybes. 

	> 1 000 μg/l, bet išlieka ≤ 2 500 μg/l ir ilgainiui turi tendenciją mažėti 
	Dozę mažinti kas 3–6 mėnesius po 3,5–7 mg/kg kūno svorio per parą pacientams, gydytiems > 21 mg/kg kūno svorio per parą dozėmis kol pasieks tikslinį lygį nuo 500 iki 1 000 μg/l. 

	Nuo 500 iki 1 000 μg/l (tikslinio lygio ribos) 
	Dozę mažinti po 3,5–7 mg/kg kūno svorio per parą kas 3–6 mėnesius taip, kad serumo feritino koncentracija būtų palaikoma tikslinio lygio ribose ir būtų sumažinta chelatų perdozavimo rizika. 

	Mažesnė kaip < 500 μg/l 
	Apsvarstyti gydymo nutraukimą (žr. 4.4 skyrių). 



Šiuo metu dar trūksta duomenų iš klinikinių tyrimų apie ilgalaikio didesnių kaip 30 mg/kg kūno svorio Deferasirox Mylan disperguojamųjų tablečių dozių (ekvivalentiška 21 mg/kg kūno svorio Deferasirox Mylan plėvele dengtų tablečių dozėms) vartojimo veiksmingumą ir saugumą (264 pacientai po dozės didinimo buvo stebimi vidutiniškai 1 metus). 

Nerekomenduojama vartoti didesnių nei 28 mg/kg kūno svorio per parą dozių, nes yra nedaug gydymo didesnėmis dozėmis už šią patirties (žr. 5.1 skyrių).

Nuo kraujo perpylimų nepriklausomi talasemijos sindromai

Gydymą chelatais reikia pradėti tik tuomet, kai akivaizdus geležies perteklius (geležies koncentracija kepenyse [GKK] ≥ 5 mg Fe/g sausos masės arba feritino koncentracija serume nuolat yra didesnė kaip 800 µg/l). GKK rodmuo yra pirmaeilis geležies pertekliaus nustatymo metodas, todėl šį rodmenį reikia nustatyti, kai tik įmanoma. Skiriant chelatų visiems pacientams reikia laikytis atsargumo priemonių, kad būtų sumažinta šių vaistinių preparatų perdozavimo rizika (žr. 4.4 skyrių).

Vaistiniai preparatai, kurių sudėtyje yra deferazirokso, ES šalyse tiekiami įvairiais prekiniais pavadinimais kaip plėvele dengtos tabletės ir disperguojamosios tabletės ir gali būti generiniai. Dėl skirtingų farmakokinetinių savybių plėvele dengtų tablečių dozės turi būti 30 % mažesnės, palyginti su rekomenduojamomis disperguojamųjų tablečių dozėmis (žr. 5.1 skyrių).

Pradinė dozė
Rekomenduojama pradinė Deferasirox Mylan plėvele dengtų tablečių dozė pacientams, kuriems nustatyti nuo kraujo perpylimų nepriklausomi talasemijos sindromai, yra 7 mg/kg kūno svorio per parą.

Dozės koregavimas
Rekomenduojama kas mėnesį nustatyti feritino koncentraciją serume, kad būtų galima įvertinti paciento atsaką į gydymą ir sumažinti chelatų perdozavimo riziką (žr. 4.4 skyrių). Rekomenduojamos dozės koregavimai pacientams, kuriems nustatyti nuo kraujo perpylimų nepriklausomi talasemijos sindromai, apibendrinti 3 lentelėje.

3 lentelė	Rekomenduojamos dozės koregavimai pacientams, kuriems nustatyti nuo kraujo perpylimų nepriklausomi talasemijos sindromai

	Serumo feritinas (nustatomas kas mėnesį) 
	Geležies koncentracija kepenyse (GKK)* 
	Rekomenduojamos dozės koregavimas 

	Išlieka > 2 000 μg/l ir neturi tendencijos mažėti 
	arba 
	≥ 7 mg Fe/g sausos masės 
	Dozę didinti kas 3–6 mėnesius po 3,5–7 mg/kg kūno svorio per parą pacientams, kurie gerai toleruoja vaistinio preparato vartojimą. 

Didžiausia leistina dozė suaugusiems pacientams yra 14 mg/kg kūno svorio per parą, o vaikams 7 mg/kg kūno svorio per parą. 

Didesnių kaip 14 mg/kg kūno svorio per parą dozių vartoti nerekomenduojama, kadangi nėra tokių dozių vartojimo patirties pacientams, kuriems nustatyti nuo kraujo perpylimų nepriklausomi talasemijos sindromai. 

	≤ 2 000 μg/l 
	arba 
	< 7 mg Fe/g sausos masės 
	Dozę mažinti kas 3–6 mėnesius po 3,5–7 mg/kg kūno svorio per parą iki 7 mg/kg kūno svorio per parą (arba mažesnės) pacientams, kuriems skiriama > 7 mg/kg kūno svorio per parą dozė. 

	< 300 μg/l 
	arba 
	< 3 mg Fe/g sausos masės 
	Gydymą reikia nutraukti, kai pasiekiamas patenkinamas geležies kiekio organizme rodmuo. 

	Neturima duomenų apie gydymo atnaujinimą pacientams, kuriems vėl pradeda kauptis geležis po to, kai buvo pasiektas patenkinamas geležies kiekio organizme rodmuo, todėl kartotinai gydyti nerekomenduojama. 


*	GKK yra priimtiniausias būdas geležies pertekliui nustatyti.

Suaugusiesiems ir vaikų populiacijos pacientams, kuriems nenustatytas GKK rodmuo bei kuriems feritino koncentracija serume yra ≤ 2 000 µg/l, Deferasirox Mylan dozė neturėtų būti didesnė kaip 7 mg/kg kūno svorio per parą.

Ypatingos populiacijos

Senyvi pacientai (≥ 65 metų)
Senyviems pacientams rekomenduojamos tokios pat dozės, kaip nurodyta aukščiau. Klinikinių tyrimų duomenimis, senyviems pacientams, lyginant su jaunesniais, dažniau pasireiškė nepageidaujamų reakcijų (ypač viduriavimo atvejų), todėl juos reikia atidžiau stebėti dėl galimų nepageidaujamų reakcijų, dėl kurių gali prireikti koreguoti vaistinio preparato dozę.

Vaikų populiacija
Kraujo perpylimų sukeltas geležies perteklius
Vaikams nuo 2 iki 17 metų amžiaus, kuriems yra kraujo perpylimų sukeltas geležies perteklius, rekomenduojamos dozės yra tokios pačios, kaip suaugusiesiems (žr. 4.2 skyrių). Rekomenduojama kas mėnesį nustatyti feritino koncentraciją serume, kad būtų galima įvertinti paciento atsaką į gydymą ir sumažinti chelatų perdozavimo riziką (žr. 4.4 skyrių). Nustatant dozę reikia atsižvelgti į laikui bėgant kintančią vaiko kūno masę.

Vaikams nuo 2 iki 5 metų amžiaus, kuriems yra kraujo perpylimų sukeltas geležies perteklius, susidaro mažesnė koncentracija nei suaugusiesiems (žr. 5.2 skyrių). Šiai grupei pacientų gali reikėti didesnių dozių nei suaugusiesiems. Tačiau pradinė dozė turi būti tokia pati kaip ir suaugusiųjų, po to ją galima laipsniškai keisti pagal individualų poreikį.

Nuo kraujo perpylimų nepriklausomi talasemijos sindromai
Vaikams, kuriems yra nuo kraujo perpylimų nepriklausomi talasemijos sindromai, dozės neturi viršyti 7 mg/kg kūno svorio per parą. Būtina atidžiau stebėti šių pacientų GKK rodmenį ir feritino koncentraciją serume, kad būtų išvengta chelatų perdozavimo (žr. 4.4 skyrių). Be kas mėnesį atliekamo feritino koncentracijos serume tyrimo, kas tris mėnesius reikia nustatyti GKK rodmenį, kai feritino koncentracija serume yra ≤ 800 µg/l.

Vaikai nuo gimimo iki 23 mėnesių amžiaus
Deferasirox Mylan saugumas ir veiksmingumas vaikams nuo gimimo iki 23 mėnesių amžiaus neištirti. Duomenų nėra.

Pacientai, kurių inkstų funkcija sutrikusi
Deferasirox Mylan tyrimai nebuvo atlikti pacientams, kuriems inkstų funkcija sutrikusi, todėl jo negalima vartoti pacientams, kurių apskaičiuotasis kreatinino klirensas yra < 60 ml/min (žr. 4.3 ir 4.4 skyrius).

Pacientai, kurių kepenų funkcija sutrikusi
Deferasirox Mylan nerekomenduojama skirti pacientams, kuriems yra sunkus kepenų funkcijos sutrikimas (Child-Pugh C klasės). Pacientams, kuriems yra vidutinio sunkumo kepenų funkcijos sutrikimas (Child-Pugh B klasės), vaistinio preparato dozę reikia žymiai sumažinti ir po to palaipsniui didinti iki 50 % rekomenduojamos gydymo dozės pacientams, kurių kepenų funkcija normali (žr. 4.4 ir 5.2 skyrius). Deferasirox Mylan tokiems pacientams reikia skirti atsargiai. Visiems pacientams reikia tikrinti kepenų funkciją prieš pradedant gydymą, kas 2 savaites pirmojo vaistinio preparato vartojimo mėnesio metu ir paskui kas mėnesį (žr. 4.4 skyrių).

Vartojimo metodas

Vartoti per burną.

Plėvele dengtas tabletes reikia nuryti užgeriant trupučiu vandens. Pacientams, kurie negali nuryti visų tablečių, plėvele dengtos tabletės gali būti susmulkintos ir vartojamos suberiant visą dozę į minkštą maistą, pvz., jogurtą ar obuolių tyrę (trintus obuolius). Dozė turi būti suvartojama nedelsiant ir visa, negalima laikyti vėlesniam vartojimui.

Plėvele dengtas tabletes reikia gerti vieną kartą per parą, geriausia kiekvieną dieną tuo pačiu laiku ir gali būti vartojamos nevalgius arba lengvo užkandžio metu (žr. 4.5 ir 5.2 skyrius).

4.3	Kontraindikacijos

Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai. 

Deriniai su kitais geležį sujungiančiais vaistiniais preparatais, kadangi nenustatytas tokių derinių saugumas (žr. 4.5 skyrių).

Pacientai, kurių apskaičiuotasis kreatinino klirensas yra < 60 ml/min.

4.4	Specialūs įspėjimai ir atsargumo priemonės

	Inkstų funkcija

Deferazirokso tyrimai atlikti tik pacientams, kurių pradinė kreatinino koncentracija serume pagal amžiaus grupę buvo normali.


	Klinikinių tyrimų metu maždaug 36 % pacientų 2 ar daugiau kaip 2 kartus iš eilės > 33 % padidėjo kreatinino koncentracija serume ir kartais viršydavo viršutinę normos ribą. Tai priklausė nuo dozės. Maždaug dviem trečdaliams pacientų, kurių kreatinino koncentracija serume buvo padidėjusi, be dozės pakeitimo ši koncentracija grįžo į mažesnį lygį už buvusį 33 % padidėjimą. Likusiam trečdaliui pacientų padidėjusi kreatinino koncentracija serume ne visada sumažėjo sumažinus dozę arba laikinai nutraukus gydymą. Kai kuriais atvejais, kreatinino koncentracijos serume stabilizacija buvo pastebėta tik po dozės sumažinimo. Po deferazirokso pateikimo į rinką gauta pranešimų apie ūminio inkstų nepakankamumo atvejus (žr. 4.8 skyrių). Vaistinį preparatą pateikus į rinką, pranešta apie kelis atvejus, kai dėl blogėjančios inkstų funkcijos išsivystė inkstų nepakankamumas, dėl kurio pacientams laikinai ar nuolatos reikėjo skirti dializes.


	Priežastis, kodėl didėja kreatinino koncentracija serume, kol kas neaiški. Ypatingą dėmesį reikia skirti pacientų, kurie kartu vartoja inkstų funkciją bloginančių vaistinių preparatų, ir pacientų, kurie yra gydomi didelėmis deferazirokso dozėmis ir/ar nedažnais kraujo perpylimais (< 7 ml/kg eritrocitų masės per mėnesį arba < 2 vienetus per mėnesį suaugusiajam), kreatinino koncentracijos serume vertinimui. Nors, klinikinių tyrimų duomenimis, deferazirokso disperguojamųjų tablečių dozę padidinus iki daugiau kaip 30 mg/kg kūno svorio, nepageidaujamo poveikio inkstams atvejų nepadaugėjo, tačiau negalima atmesti padidėjusios tokio poveikio inkstams rizikos vartojant didesnes kaip 21 mg/kg kūno svorio plėvele dengtų tablečių dozes.


	Prieš pradedant gydymą rekomenduojama du kartus nustatyti kreatinino koncentraciją serume. Kreatinino koncentraciją serume, kreatinino klirensą (suaugusiesiems apskaičiuotą pagal Cockcroft-Gault ar MDRD formulę, o vaikams – pagal Schwartz formulę) ir (arba) cistatino C koncentraciją plazmoje pirmąjį mėnesį nuo gydymo deferaziroksu (įskaitant farmacinės formos pakeitimą) pradžios ar po dozės pakeitimo reikia nustatyti kas savaitę prieš gydymą, o vėliau – kartą per mėnesį. Didesnė komplikacijų rizika gali būti pacientams, kuriems anksčiau yra buvę inkstų sutrikimų, ir pacientams, kurie vartoja inkstų funkciją slopinančių vaistinių preparatų. Reikia atidžiai stebėti, kad pacientai, kuriems prasidėjo viduriavimas ar vėmimas, gautų pakankamą skysčių kiekį.


	Vaistiniam preparatui esant rinkoje gauta pranešimų apie metabolinės acidozės pasireiškimą deferazirokso gydymo metu. Daugumai šių pacientų buvo inkstų funkcijos sutrikimas, inkstų tubulopatija (Fankoni sindromas) arba viduriavimas, arba būklė, kai rūgščių-šarmų pusiausvyros sutrikimas yra žinoma komplikacija. Rūgščių-šarmų pusiausvyra turi būti stebima šiose populiacijose, jei tai kliniškai reikalinga. Reikia apsvarstyti gydymo deferaziroksu nutraukimą pacientams, kuriems pasireiškia metabolinė acidozė.


	Vaistiniam preparatui esant rinkoje gauta pranešimų apie sunkios formos inkstų tubulopatijos (pavyzdžiui, Fankoni sindromo) bei inkstų nepakankamumo ir dėl jų pasireiškiančios hiperamoneminės encefalopatijos sukeltų sąmonės sutrikimų atvejus deferazirokso vartojusiems pacientams (daugiausia vaikams). Pacientams, kuriems gydymo Deferasirox Mylan metu pasireiškia nepaaiškinamų psichikos pokyčių, rekomenduojama apsvarstyti hiperamoneminės encefalopatijos pasireiškimo tikimybę ir nustatyti amoniako koncentraciją.


	4 lentelė	Dozės koregavimas ir gydymo pertraukimas, atsižvelgiant į inkstų funkcijos duomenis

	
	Kreatinino koncentracija serume
	
	Kreatinino klirensas

	Prieš pradedant gydymą
	Du kartus (2 ×)
	ir
	Vieną kartą (1 ×)

	Negalima vartoti
	
	
	< 60 ml/min

	Stebėsena
	
	
	

	· Pirmąjį gydymo mėnesį ar po dozės pakeitimo (įskaitant farmacinės formos pakeitimą)
	Kas savaitę
	ir
	Kas savaitę

	· Vėliau
	Kas mėnesį
	ir
	Kas mėnesį

	Paros dozės sumažinimas iki 7 mg/kg kūno svorio per parą (plėvele dengtų tablečių),
jei šie inkstų parametrai yra nustatyti du kartus iš eilės ir nėra priskirta kitų priežasčių

	Suaugę pacientai
	> 33 % virš vidutinės prieš gydymą buvusios vertės
	ir
	Sumažėja mažiau už ANR* (< 90 ml/min)

	Vaikai
	> VNR pagal amžiaus grupę**
	ir (arba)
	Sumažėja mažiau už ANR* (< 90 ml/min)

	Po dozės sumažinimo, laikinai nutraukus gydymą, jei

	Suaugusieji ir vaikai
	Išlieka > 33 % virš vidutinės prieš gydymą buvusios vertės
	ir (arba)
	Sumažėja mažiau už ANR* (< 90 ml/min)

	*	ANR – apatinė normos riba
**	VNR – viršutinė normos riba




	
Po pertraukos gydymą galbūt bus vėl galima pradėti atsižvelgiant į individualią klinikinę situaciją.


	Jei pakinta inkstų kanalėlių funkciją atspindinčių žymenų lygis ir (arba) tai svarbu kliniškai, reikia taip pat spręsti, ar dozę mažinti, ar laikinai nutraukti gydymą:
· proteinurija (turi būti nustatoma prieš gydymą ir vėliau kas mėnesį);
· gliukozurija cukriniu diabetu nesergantiems pacientams ir maža kalio, fosfatų, magnio arba uratų koncentracija serume, fosfatai, aminorūgštys šlapime (tiriami prireikus).
Daugiausia buvo pranešta apie vaikų ir paauglių, kuriems beta talasemija gydyta Deferasirox Mylan, inkstų tubulopatiją.


	Pacientą turi konsultuoti inkstų ligų specialistas ir galima svarstyti dėl tolesnių specialiųjų tyrimų (pvz., inkstų biopsijos), jei, nepaisant dozės sumažinimo ir nutraukimo:
· kreatinino koncentracija serume išlieka reikšmingai padidėjusi ir
· nuolat nenormaliai pakitę kiti inkstų funkcijos žymenys (pvz., proteinurija, Fankoni sindromas).


	Kepenų funkcija

Deferaziroksu gydomiems pacientams pastebėtas kepenų funkcijos rodiklių padidėjimas. Vaistiniam preparatui esant rinkoje gauta pranešimų apie kartais mirtinus deferaziroksu gydytų pacientų kepenų nepakankamumo atvejus. Deferaziroksu gydomiems pacientams, ypatingai vaikams, gali pasireikšti sunkių sutrikimų, kai dėl hiperamoneminės encefalopatijos pasireiškia sąmonės sutrikimų. Pacientams, kuriems gydymo Deferasirox Mylan metu pasireiškia nepaaiškinamų psichikos pokyčių, rekomenduojama apsvarstyti hiperamoneminės encefalopatijos pasireiškimo tikimybę ir nustatyti amoniako koncentraciją. Reikia atidžiai palaikyti pakankamą skysčių balansą tiems pacientams, kuriems pasireiškia dehidrataciją sukeliančių reiškinių (pavyzdžiui, viduriavimas ar vėmimas), ypatingai ūminėmis ligomis sergantiems vaikams. Dauguma kepenų nepakankamumo atvejų registruota pacientams, kurie sirgo sunkiomis gretutinėmis ligomis, įskaitant lėtines kepenų ligas (tokias, kaip cirozę ir hepatitą C) ir pasireiškus dauginiam organų nepakankamumui. Negalima atmesti galimybės, kad deferaziroksas yra vienas iš šią komplikaciją sukeliančių ar ją sunkinančių veiksnių (žr. 4.8 skyrių).


	Rekomenduojama prieš pradedant gydymą, o taip pat pirmąjį mėnesį kas 2 savaites, vėliau – kas mėnesį, tirti transaminazių, bilirubino ir šarminės fosfatazės aktyvumą serume. Jeigu transaminazių aktyvumas serume nuolat padidėjęs ir dar didėja ir to negalima paaiškinti kitaip, deferazirokso vartojimą reikia nutraukti. Nustačius priežastį, kodėl pakito kepenų funkcijos rodikliai, arba jei rodikliai vėl pasidaro normalūs, galima vėl pradėti atsargiai gydyti mažesne doze ir laipsniškai ją didinti.


	Deferasirox Mylan nerekomenduojama pacientams, kuriems yra sunkus kepenų funkcijos sutrikimas (Child-Pugh C klasės) (žr. 5.2 skyrių).


	5 lentelė	Saugumo stebėjimo rekomendacijų santrauka

	Tyrimas
	Dažnis

	Kreatinino koncentracija serume
	Du kartus prieš pradedant gydymą.
Pirmąjį gydymo mėnesį vieną kartą per savaitę ar po dozės pakeitimo (įskaitant farmacinės formos pakeitimą).
Vėliau kas mėnesį.

	Kreatinino klirensas ir (arba) cistatino C koncentracija plazmoje
	Prieš pradedant gydymą.
Pirmąjį gydymo mėnesį vieną kartą per savaitę ar po dozės pakeitimo (įskaitant farmacinės formos pakeitimą).
Vėliau kas mėnesį.

	Proteinurija
	Prieš pradedant gydymą.
Vėliau kas mėnesį.

	Kiti inkstų kanalėlių funkcijos žymenys (pavyzdžiui, glikozurija cukriniu diabetu nesergantiems pacientams ir maža kalio, fosfatų, magnio arba uratų koncentracija serume, fosfatai šlapime, aminorūgštys šlapime)
	Pagal poreikį.

	Transaminazių, šarminės fosfatazės aktyvumas bilirubino koncentracija serume
	Prieš pradedant gydymą.
Kas 2 savaites pirmąjį gydymo mėnesį.
Vėliau kas mėnesį.

	Klausos ir akių ištyrimas
	Prieš pradedant gydymą.
Vėliau kasmet.

	Kūno svoris, ūgis ir lytinis brendimas
	Prieš pradedant gydymą.
Kasmet vaikų populiacijoje.






Pacientams, kuriems tikėtina trumpa išgyvenamumo trukmė (pvz., kuriems yra didelė mielodisplazinio sindromo pasireiškimo rizika), ypač tais atvejais, kai dėl gretutinių ligų gali padažnėti nepageidaujamų reiškinių, Deferasirox Mylan vartojimo nauda gali būti ribota ir mažesnė nei keliama rizika. Todėl tokių pacientų nerekomenduojama gydyti Deferasirox Mylan.

Vaistinio preparato reikia atsargiai skirti senyviems pacientams, kadangi jiems dažniau pasireiškia nepageidaujamų reakcijų (ypač viduriavimo atvejų).

Duomenų apie vaistinio preparato vartojimą vaikams, kuriems yra nuo kraujo perpylimų nepriklausoma talasemija, turima labai nedaug (žr. 5.1 skyrių). Todėl Deferasirox Mylan vartojančių vaikų būklę reikia atidžiai stebėti, kad būtų nustatytos nepageidaujamos reakcijos ir geležies pertekliaus simptomai. Be to, prieš pradėdamas skirti gydymą Deferasirox Mylan vaikams, kuriems yra kraujo perpylimų nereikalaujanti talasemija ir didelis geležies perteklius, gydytojas turi atsižvelgti į tai, jog ilgalaikio vaistinio preparato vartojimo pasekmės šiems pacientams iki šiol nėra žinomos.

Virškinimo trakto sutrikimai

Deferazirokso vartojusiems pacientams, taip pat vaikams bei paaugliams, buvo registruota opų ir kraujavimo iš viršutinio virškinimo trakto aukšto atvejų. Kai kuriems pacientams stebėta daugybinių opų (žr. 4.8 skyrių). Gauta pranešimų apie virškinimo trakto opų komplikacijas su perforacija. Taip pat pranešta apie mirtį lėmusius kraujavimo iš virškinimo trakto atvejus, ypatingai senyviems pacientams, kurie sirgo piktybine hematologine liga ir (arba) kurių kraujyje buvo mažas trombocitų skaičius. Gydymo Deferasirox Mylan metu gydytojai ir pacientai turi atidžiai stebėti, ar nepasireikš opų bei kraujavimo iš virškinimo trakto simptomų. Opėjimo ar kraujavimo iš virškinimo trakto atveju Deferasirox Mylan vartojimą reikia nutraukti ir nedelsiant atlikti papildomus tyrimus ir skirti gydymą. Atsargumo priemonių reikia gydant pacientus, vartojančius Deferasirox Mylan kartu su vaistiniais preparatais, kurios gali sąlygoti opų atsiradimą, pvz., NVNU, kortikosteroidais ar geriamaisiais bisfosfonatais, taip pat antikoaguliantų vartojančius pacientus bei tuos, kurių kraujyje trombocitų yra mažiau nei 50 000/mm³ (50 × 109/l) (žr. 4.5 skyrių).

Odos sutrikimai

Gydymo Deferasirox Mylan metu gali atsirasti odos išbėrimų. Išbėrimas dažniausiai išnyksta savaime. Jeigu prireikia nutraukti gydymą, išnykus išbėrimui gydymą galima vėl pradėti nuo mažesnės dozės, laipsniškai ją didinant. Sunkiais atvejais gydymą galima pradėti kartu trumpai duodant geriamųjų steroidinių hormonų. Pranešta apie pasireiškusias sunkias odos nepageidaujamas reakcijas (SONR), įskaitant Stivenso-Džonsono (Stevens-Johnson) sindromą (SJS), toksinę epidermio nekrolizę (TEN) ir vaistinių preparatų sukeltus odos išbėrimus su eozinofilija bei sisteminiais simptomais (DRESS), kurie gali būti pavojingi gyvybei ar mirtini. Jeigu įtariama bet kuri SONR, Deferasirox Mylan vartojimą reikia nedelsiant nutraukti ir šio vaistinio preparato daugiau nevartoti. Prieš skiriant vaistinį preparatą, pacientai turi būti informuoti apie sunkius odos reakcijų požymius ir simptomus bei atidžiai stebimi.

Padidėjusio jautrumo reakcijos

Deferazirokso vartojantiems pacientams stebėta sunkių padidėjusio jautrumo reakcijų (pvz., anafilaksinės reakcijos ir angioneurozinė edema), dauguma jų pasireiškė per pirmąjį gydymo mėnesį (žr. 4.8 skyrių). Pasireiškus tokioms reakcijoms, reikia nutraukti gydymą Deferasirox Mylan ir imtis atitinkamų gydymo priemonių. Dėl anafilaksinio šoko rizikos, deferazirokso negalima pakartotinai skirti pacientams, kuriems jau anksčiau buvo pasireiškusi padidėjusio jautrumo reakcija (žr. 4.3 skyrių).

Rega ir klausa

Užregistruota klausos (pablogėjusi klausa) ir regos (lęšiuko drumstis) sutrikimų (žr. 4.8 skyrių). Rekomenduojama tirti klausą ir regą (atlikti fundoskopiją) prieš pradedant gydymą ir reguliariai gydymo metu (kas 12 mėnesių). Gydymo metu nustačius sutrikimų rekomenduojama sumažinti dozę ar laikinai nutraukti gydymą.

Kraujo sutrikimai

Vaistinį preparatą pateikus į rinką, gauta pranešimų apie leukopeniją, trombocitopeniją ar pancitopeniją (ar apie šių citopenijų paūmėjimą) ir anemijos pablogėjimą pacientams, gydytiems deferaziroksu. Daugeliui šių pacientų jau anksčiau buvo hematologinių susirgimų, kurie dažnai buvo susiję su kaulų čiulpų susilpnėjimu. Tačiau būklės pagerėjimas ar pasunkėjimas gali būti neišvengiamas. Pacientams, kuriems išsivystė neaiškios kilmės citopenija, turi būti įvertintas laikinas gydymo nutraukimas.

Kita

Tam, kad būtų galima įvertinti paciento atsaką į gydymą, rekomenduojama kas mėnesį nustatyti feritino koncentraciją serume, kad būtų išvengta chelatų perdozavimo rizikos (žr. 4.2 skyrių). Gydymo didelėmis dozėmis metu ir kai feritino koncentracija serume yra artima tikslinio lygio ribai, rekomenduojama sumažinti vaistinio preparato dozę arba atidžiau stebėti inkstų ir kepenų funkciją bei feritino koncentraciją serume. Jeigu feritino koncentracija serume pastoviai mažesnė kaip 500 µg/l (kai yra kraujo perpylimų sukeltas geležies perteklius) arba mažesnė kaip 300 µg/l (kai yra nuo kraujo perpylimų nepriklausomi talasemijos sindromai), reikia spręsti, ar laikinai nutraukti gydymą.

Kreatinino, feritino ir transaminazių koncentracijos serume tyrimų rezultatus reikia fiksuoti ir reguliariai vertinti, kokia yra pokyčių tendencija.

Dviejų klinikinių tyrimų duomenimis, deferaziroksu iki 5 metų laikotarpiu gydytų vaikų augimas ir lytinė branda nesutriko (žr. 4.8 skyrių). Tačiau gydant vaikus, kuriems yra transfuzijų sąlygotas geležies perteklius, profilaktiškai reikia prieš gydymą ir reguliariai (kas 12 mėnesių) matuoti jų kūno masę, ūgį ir stebėti lytinį brendimą.

Žinoma sunkaus geležies pertekliaus komplikacija – širdies funkcijos sutrikimas. Reikia tikrinti ilgai Deferasirox Mylan gydomų pacientų, kuriems nustatytas didelis geležies perteklius, širdies funkciją.

Natrio kiekis

Vienoje Deferasirox Mylan tabletėje yra mažiau kaip 1 mmol natrio (23 mg), t. y. jis beveik neturi reikšmės.

4.5	Sąveika su kitais vaistiniais preparatais ir kitokia sąveika

Deferazirokso ir kitų geležį sujungiančių vaistinių preparatų derinio vartojimo saugumas nenustatytas. Todėl jo negalima vartoti kartu su kitais geležį sujungiančiais vaistiniais preparatais (žr. 4.3 skyrių).

Sąveika su maistu

Nustatytas deferazirokso plėvele dengtų tablečių Cmax padidėjimas (iki 29 %) vartojant kartu su riebiu maistu. Deferasirox Mylan plėvele dengtas tabletes reikia gerti nevalgius arba lengvo užkandžio metu, geriau visada tuo pačiu dienos metu (žr. 4.2 ir 5.2 skyrius).

Vaistiniai preparatai, kurie gali sumažinti Deferasirox Mylan sisteminę ekspoziciją

Deferazirokso metabolizmas priklauso nuo UGT (uridindifosfatgliukuronosiltransferazės) fermentų. Tyrimo su sveikais savanoriais duomenimis, deferazirokso (vienkartinę 30 mg/kg kūno svorio disperguojamųjų tablečių dozę) skiriant kartu su stipriu UGT induktoriumi rifampicinu (kartotinėmis 600 mg per parą dozėmis), deferazirokso ekspozicija sumažėjo 44 % (90 % PI: 37–51 %). Todėl Deferasirox Mylan skiriant kartu su stipriais UGT induktoriais (pvz., rifampicinu, karbamazepinu, fenitoinu, fenobarbitaliu, ritonaviru), gali sumažėti Deferasirox Mylan veiksmingumas. Vartojant tokį derinį ir nustojus jį vartoti reikia tirti feritino koncentraciją serume ir prireikus koreguoti Deferasirox Mylan dozę.

Tyrimo, kurio metu buvo nustatomas pakartotinio enterohepatinio ciklo mastas, duomenimis, cholestiraminas reikšmingai sumažino deferazirokso ekspoziciją (žr. 5.2 skyrių).

Sąveika su midazolamu ir kitais CYP3A4 metabolizuojamais vaistiniais preparatais

Tyrimo metu sveikiems savanoriams, kartu vartojusiems deferazirokso disperguojamųjų tablečių ir midazolamo (CYP3A4 substrato), midazolamo ekspozicija sumažėjo 17 % (90 % PI: 8–26 %). Klinikinėje praktikoje šis poveikis gali būti stipresnis. Todėl, dėl galimo veiksmingumo sumažėjimo, deferaziroksą reikia atsargiai vartoti su CYP3A4 metabolizuojamais vaistiniais preparatais (pvz., ciklosporinu, simvastatinu, hormoniniais kontraceptiniais vaistiniais preparatais, bepridiliu, ergotaminu).

Sąveika su repaglinidu ir kitais CYP2C8 metabolizuojamais vaistiniaias preparatais

Tyrimo su sveikais savanoriais duomenimis, vidutinio stiprumo CYP2C8 inhibitoriaus deferazirokso (po 30 mg/kg kūno svorio per parą disperguojamųjų tablečių) skiriant kartu su vienkartine 0,5 mg CYP2C8 substrato repaglinido doze, pastarojo AUC ir Cmax padidėjo atitinkamai maždaug 2,3 karto (90 % PI [2,03–2,63]) ir 1,6 karto (90 % PI [1,42–1,84]). Kadangi vaistinių preparatų sąveika skiriant didesnę kaip 0,5 mg repaglinido dozę netirta, deferazirokso reikia vengti vartoti kartu su repaglinidu. Jei tokį derinį skirti būtina, reikia atidžiai stebėti pacientų būklę ir gliukozės koncentraciją kraujyje (žr. 4.4 skyrių). Negalima paneigti deferazirokso ir kitų CYP2C8 substratų, pvz., paklitakselio, sąveikos galimybės.

Sąveika su teofilinu ir kitais CYP1A2 metabolizuojamais vaistiniaias preparatais

Tyrimo su sveikais savanoriais duomenimis, deferazirokso kaip CYP1A2 inhibitorių (kartotinę 30 mg/kg kūno svorio per parą disperguojamųjų tablečių dozę) skiriant kartu su CYP1A2 substratu teofilinu (vienkartine 120 mg doze) teofilino ekspozicija AUC padidėjo iki 84 % (90 % PI: 73–95 %). Vienkartinės dozės Cmax įtakos neturėjo, bet ilgai gydant teofilinu Cmax gali padidėti. Todėl, nerekomenduojama skirti deferazirokso kartu su teofilinu. Jei deferaziroksas ir teofilinas vartojami kartu, reikia apsvarstyti, ar nevertėtų sekti teofilino koncentraciją ir sumažinti šio vaistinio preparato dozę. Negalima paneigti deferazirokso ir kitų CYP1A2 substratų sąveikos. Vaistiniams preparatams, kuriiuos daugiausiai metabolizuoja CYP1A2 ir kurių terapinis indeksas yra mažas (pvz., klozapinas, tizanidinas), tinka tokios pat rekomendacijos, kaip teofilinui.

Kita informacija

Deferazirokso vartojimas kartu su aliuminio turinčiais antacidiniais vaistiniais preparatais formaliai netirtas. Nors deferazirokso afinitetas aliuminiui yra mažesnis nei geležiai, deferazirokso tablečių nerekomenduojama vartoti kartu su aliuminio turinčiais antacidiniais vaistiniais preparatais.

Kartu su deferaziroksu vartojant vaistinių preparatų, kurie gali skatinti opų atsiradimą, pvz., NVNU (įskaitant dideles acetilsalicilo rūgšties dozes), kortikosteroidų ar geriamųjų bisfosfonatų, gali didėti toksinio poveikio virškinimo traktui rizika (žr. 4.4 skyrių). Kartu su deferaziroksu skiriant antikoaguliantų, taip pat gali didėti kraujavimo iš virškinimo trakto rizika. Deferazirokso vartojant kartu su šiaisvaistiniaias preparatais būtina atidžiai stebėti paciento būklę.

Kartu su deferaziroksu vartojant busulfano, nustatyta padidėjusi busulfano ekspozicija (AUC), tačiau šios sąveikos mechanizmas lieka neaiškus. Jei įmanoma, reikia ištirti bandomosios busulfano dozės farmakokinetikos rodiklius (AUC, klirensas), kad būtų galima koreguoti dozę.

4.6	Vaisingumas, nėštumo ir žindymo laikotarpis

Nėštumas

Klinikinių duomenų apie deferazirokso vartojimą nėštumo metu nėra. Su gyvūnais atlikti tyrimai parodė tam tikrą toksinį poveikį reprodukcijai, kai buvo duodamos patelei toksinės vaistinio preparato dozės (žr. 5.3 skyrių). Galimas pavojus žmogui nežinomas.

Dėl atsargumo rekomenduojama Deferasirox Mylan nevartoti nėštumo metu, išskyrus neabejotinai būtinus atvejus.

Deferasirox Mylan gali sumažinti hormoninių kontraceptikų veikimą (žr. 4.5 skyrių). Vaisingoms moterims, vartojančioms Deferasirox Mylan, rekomenduojama taikyti papildomus arba alternatyvius ne hormoninės kontracepcijos metodus.

Žindymas

Gyvūnų tyrimų metu nustatyta, kad didelis kiekis deferazirokso greitai išsiskiria į motinos pieną. Jokio poveikio jaunikliams nepastebėta. Nežinoma, ar deferaziroksas išsiskiria į moters pieną.
Vartojant Deferasirox Mylan žindyti nerekomenduojama.

Vaisingumas

Duomenų apie poveikį žmogaus vaisingumui nėra. Gyvūnų tyrimuose nepageidaujamo poveikio patinų ar patelių vaisingumui nenustatyta (žr. 5.3 skyrių).

4.7	Poveikis gebėjimui vairuoti ir valdyti mechanizmus

Deferasirox Mylan gebėjimą vairuoti ir valdyti mechanizmus veikia silpnai. Pacientams, kuriems pasireiškia nedažna nepageidaujama reakcija – galvos svaigimas, turi atsargiai vairuoti ar valdyti mechanizmus (žr. 4.8 skyrių).

4.8	Nepageidaujamas poveikis

Saugumo duomenų santrauka 

Suaugusiuosius ir vaikus klinikinių tyrimų metu ilgai gydant deferazirokso disperguojamosiomis tabletėmis, dažniausiai pasireiškė šios reakcijos: virškinimo trakto sutrikimai (dažniausiai pykinimas, vėmimas, viduriavimas ar pilvo skausmas) ir odos išbėrimas. Viduriavimas dažniau pasireiškė vaikams nuo 2 iki 5 metų amžiaus bei senyviems pacientams. Šios reakcijos priklauso nuo dozės, dažniausiai yra nesunkios ar vidutinio sunkumo, paprastai laikinos ir dauguma išnyksta tęsiant gydymą.

Klinikinių tyrimų metu, priklausomai nuo dozės, kreatinino koncentracija serume padidėjo maždaug 36 % pacientų, nors daugumai išliko normos ribose. Vidutinis kreatinino klirenso sumažėjimas buvo pastebėtas tiek vaikams, tiek suaugusiems pacientams, kurie sirgo beta talasemija ir kuriems buvo kraujo perpylimų sukeltas geležies perteklius pirmaisiais gydymo metais, tačiau yra įrodymų, kad tai papildomai nesumažėja vėlesniais gydymo metais. Gauta pranešimų apie padidėjusį kepenų transaminazių aktyvumą. Rekomenduojama atlikti inkstų ir kepenų saugumo stebėsenos tyrimus. Klausos (klausos sumažėjimo) ir akių (lęšiuko drumsties) sutrikimai yra nedažni, todėl taip pat rekomenduojama kasmet atlikti tyrimus (žr. 4.4 skyrių).

Vartojant Deferasirox Mylan, gauta pranešimų apie sunkias odos nepageidaujamas reakcijas (SONR), įskaitant Stivenso-Džonsono (Stevens-Johnson) sindromą (SJS), toksinę epidermio nekrolizę (TEN) ir vaistinių preparatų sukeltus odos išbėrimus su eozinofilija ir sisteminiais simptomais (DRESS) (žr. 4.4 skyrių).

Nepageidaujamų reakcijų santrauka lentelėje

Toliau išvardytų nepageidaujamų reakcijų dažnis suskirstytas pagal tokį susitarimą: labai dažnas (≥1/10); dažnas (nuo ≥1/100 iki <1/10); nedažnas (nuo ≥1/1000 iki <1/100); retas (nuo ≥1/10000 iki <1/1000); labai retas (<1/10000); dažnis nežinomas (negali būti apskaičiuotas pagal turimus duomenis). Kiekvienoje dažnio grupėje nepageidaujamos reakcijos pateikiamos mažėjančio sunkumo tvarka.

6 lentelė

	Kraujo ir limfinės sistemos sutrikimai

	Dažnis nežinomas:
	pancitopenija1, trombocitopenija1, anemijos pablogėjimas1, neutropenija1

	Imuninės sistemos sutrikimai

	Dažnis nežinomas:
	padidėjusio jautrumo reakcijos (taip pat anafilaksinės reakcijos bei angioneurozinė edema)1

	Metabolizmo ir mitybos sutrikimai

	Dažnis nežinomas:
	metabolinė acidozė1

	Psichikos sutrikimai

	Nedažnas:
	nerimas, sutrikęs miegas

	Nervų sistemos sutrikimai

	Dažnas:
	galvos skausmas

	Nedažnas:
	galvos svaigimas

	Akių sutrikimai

	Nedažnas:
	katarakta, makulopatija

	Retas:
	regos nervo uždegimas

	Ausų ir labirintų sutrikimai

	Nedažnas:
	kurtumas

	Kvėpavimo sistemos, krūtinės ląstos ir tarpuplaučio sutrikimai

	Nedažnas:
	gerklų skausmas

	Virškinimo trakto sutrikimai

	Dažnas:
	viduriavimas, vidurių užkietėjimas, vėmimas, pykinimas, pilvo skausmas, meteorizmas, dispepsija

	Nedažnas:
	kraujavimas iš virškinimo trakto, skrandžio opa (įskaitant daugybines opas), dvylikapirštės žarnos opa, gastritas

	Retas:
	ezofagitas

	Dažnis nežinomas:
	virškinimo trakto perforacija1, ūminis pankreatitas1

	Kepenų, tulžies pūslės ir latakų sutrikimai

	Dažnas:
	padidėjęs transaminazių aktyvumas

	Nedažnas:
	hepatitas, tulžies pūslės akmenligė

	Dažnis nežinomas:
	kepenų nepakankamumas1,2

	Odos ir poodinio audinio sutrikimai

	Dažnas:
	išbėrimas, niežėjimas

	Nedažnas:
	pigmentacijos sutrikimai

	Retas:
	vaistinių preparatų sukelti odos išbėrimai su eozinofilija ir sisteminiais simptomais (DRESS)

	Dažnis nežinomas:
	Stivenso-Džonsono (Stevens-Johnson )sindromas1, padidėjusio jautrumo vaskulitas1, dilgėlinė1, daugiaformė eritema1, plikimas1, toksinė epidermio nekrolizė (TEN)1

	Inkstų ir šlapimo takų sutrikimai

	Labai dažnas:
	padidėjęs kreatinino kiekis kraujyje

	Dažnas:
	proteinurija

	Nedažnas:
	inkstų kanalėlių sutrikimas2 (įgytas Fankoni sindromas), glikozurija

	Dažnis nežinomas:
	ūminis inkstų nepakankamumas1, 2, kanalėlių ir intersticinio audinio nefritas1, inkstų akmenligė1, inkstų kanalėlių nekrozė1

	Bendrieji sutrikimai ir vartojimo vietos pažeidimai

	Nedažnas:
	karščiavimas, edema, nuovargis


1	Nepageidaujamos reakcijos registruotos po vaistinio preparato pateikimo į rinką. Duomenys gauti remiantis savarankiškais pranešimais, todėl ne visada įmanoma tiksliai įvertinti reakcijų dažnį ir galimą priežastinį ryšį su vaistinio preparato vartojimu.
2	Gauta pranešimų apie sunkias formas, kai dėl hiperamoneminės encefalopatijos pasireiškė sąmonės sutrikimų.

Atrinktų nepageidaujamų reakcijų apibūdinimas

Maždaug 2 % pacientų rasta tulžies akmenų ir susijusių tulžies sistemos sutrikimų. Kepenų transaminazių aktyvumo padidėjimas, kaip nepageidaujama reakcija į vaistinį preparatą, registruotas 2 % pacientų. Nedažnai (0,3 %) transaminazių aktyvumas padidėjo daugiau nei 10 kartų, lyginant su viršutine normos riba, tai galėjo rodyti hepatitą. Vaistiniam preparatui jau esant rinkoje, pacientams, vartojusiems deferazirokso, stebėtas kepenų nepakankamumas, kartais mirtinas (žr. 4.4 skyrių). Vaistiniam preparatui esant rinkoje gauta pranešimų apie metabolinės acidozės atvejus. Daugumai šių pacientų buvo inkstų funkcijos sutrikimas, inkstų tubulopatija (Fankoni sindromas) arba viduriavimas, arba būklė, kai rūgščių-šarmų pusiausvyros sutrikimas yra žinoma komplikacija (žr. 4.4 skyrių). Buvo pastebėta sunkių ūminio pankreatito atvejų, kurie nebuvo dokumentuoti kaip pagrindinės tulžies pūslės ir latakų būklės. Kaip ir vartojant kitus geležį sujungiančius vaistinius preparatus, nedažnai deferazirokso vartojantiems pacientams susilpnėjo klausa aukšto dažnio garsams ar pasireiškė lęšiuko drumstis (ankstyva katarakta) (žr. 4.4 skyrių).

Kreatinino klirensas, kai yra kraujo perpylimų sukeltas geležies perteklius

Atlikus 2 102 suaugusiųjų ir vaikų, kurie sirgo beta talasemija ir kuriems buvo kraujo perpylimų sukeltas geležies perteklius, vartojusių deferazirokso disperguojamųjų tablečių iki penkerių metų dviejuose atsitiktinių imčių klinikiniuose tyrimuose ir keturiuose atviruoju būdu atliktuose tyrimuose, duomenų retrospektyvinę metaanalizę, nustatyta, kad per pirmuosius vaistinio preparato vartojimo metus vidutinis kreatinino klirensas suaugusiems pacientams sumažėjo 13,2 % (95 % PI: nuo –14,4 % iki –12,1 %; n = 935), vaikams – 9,9 % (95 % PI: nuo –11,1 % iki –8,6 %; n = 1 142). 250 pacientų, kurių būklė buvo stebima iki penkerių metų, vėlesniais metais tolesnio vidutinio kreatinino klirenso mažėjimo nenustatyta.

Klinikinis tyrimas, kuriame dalyvavusiems pacientams buvo nuo kraujo perpylimų nepriklausomi talasemijos sindromai

1 metų trukmės tyrimo metu pacientams, kuriems buvo nuo kraujo perpylimų nepriklausomi talasemijos sindromai ir geležies perteklius (vartojusiems 10 mg/kg kūno svorio deferazirokso disperguojamųjų tablečių dozę per parą), dažniausiai pasireiškusios su tiriamojo vaistinio preparato vartojimu susijusios nepageidaujamos reakcijos buvo viduriavimas (9,1 %), išbėrimas (9,1 %) ir pykinimas (7,3 %). Gauta pranešimų apie pakitusią kreatinino koncentraciją serume ir pakitusias kreatinino klirenso reikšmes atitinkamai, 5,5 % ir 1,8 % atvejų. Buvo pranešta, kad 1,8 % pacientų kepenų transaminazių aktyvumas padidėjo daugiau kaip 2 kartus, palyginti su pradiniu, ir daugiau kaip 5 kartus viršijo viršutinę normos ribą.

Vaikų populiacija
Dviejų klinikinių tyrimų duomenimis, deferaziroksu iki 5 metų laikotarpiu gydytų vaikų augimas ir lytinė branda nesutriko (žr. 4.4 skyrių).

Pranešimų apie vaikų nuo 2 iki 5 metų amžiaus viduriavimą buvo gauta dažniau nei apie vyresnių pacientų.

Apie inkstų tubulopatiją daugiausia buvo pranešta vaikams ir paaugliams, kuriems beta talasemija gydyta deferaziroksu. Vaistinį preparatą pateikus į rinką, didelė dalis metabolinės acidozės atvejų pasireiškė vaikams, sergantiems Fankoni sindromu.

Buvo pranešta apie ūminio pankreatito atvejus, ypač tarp vaikų ir paauglių.

Pranešimas apie įtariamas nepageidaujamas reakcijas

Svarbu pranešti apie įtariamas nepageidaujamas reakcijas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros specialistai turi pranešti apie bet kokias įtariamas nepageidaujamas reakcijas naudodamiesi V priede nurodyta nacionaline pranešimo sistema.

4.9	Perdozavimas

Ankstyvieji ūminio perdozavimo simptomai yra poveikis virškinimui, pvz., pilvo skausmas, viduriavimas, pykinimas ir vėmimas. Gauta pranešimų apie kepenų ir inkstų funkcijos sutrikimo atvejus, įskaitant padidėjusį kepenų fermentų aktyvumą ir kreatinino kiekį kraujyje, kai rodikliai atsistatydavo nutraukus gydymą. Klaidingai paskirta vienkartinė 90 mg/kg kūno svorio dozė sukėlė Fankoni sindromą, kuris išnyko po gydymo.

Specifinio priešnuodžio deferaziroksui nėra. Perdozavimui gydyti gali būti taikomos tiek standartinės procedūros, tiek ir atitinkamas simptominis gydymas.


5.	FARMAKOLOGINĖS SAVYBĖS

5.1	Farmakodinaminės savybės

Farmakoterapinė grupė – geležį sujungiantys vaistiniai preparatai, ATC kodas – V03AC03

Veikimo mechanizmas

Deferaziroksas yra geriamasis chelatus sudarantis vaistinis preparatas, ypač selektyvus geležies (III) jonams. Tai tridentatinis ligandas, jo afinitetas geležiai yra didelis, junginius su ja sudaro santykiu 2:1. Deferaziroksas skatina geležies išsiskyrimą, daugiausia su išmatomis. Deferazirokso afinitetas cinkui ir variui yra mažas, jis nemažina šių metalų koncentracijos serume.

Farmakodinaminis poveikis

Geležies pusiausvyros metabolizmo tyrimo metu talasemija sergantys pacientai, kuriems buvo geležies perteklius, vartojo deferazirokso disperguojamosiomis tabletėmis po 10, 20 ir 40 mg/kg kūno svorio per parą ir vidutiniškai per parą buvo pašalinama atitinkamai 0,119 mg Fe/kg, 0,329 mg Fe/kg ir 0,445 mg Fe/kg.

Klinikinis veiksmingumas ir saugumas

Klinikiniai veiksmingumo tyrimai buvo atliekami su deferazirokso disperguojamosiomis tabletėmis. Lyginant su deferazirokso disperguojamųjų tablečių farmacine forma, deferazirokso plėvele dengtų tablečių dozė yra 30 % mažesnė už deferazirokso disperguojamųjų tablečių dozę, ją suapvalinus iki panašiausios visos tabletės dozuotės (žr. 5.2 skyrių).

Deferazirokso tyrimai atlikti dalyvaujant 411 suaugusiųjų (≥ 16 metų) ir 292 vaikams (nuo 2 iki < 16 metų), kuriems dėl kraujo perpylimo buvo lėtinis geležies perteklius. 52 vaikai buvo nuo 2 iki 5 metų amžiaus. Kraujo perpylimų reikėjo dėl beta talasemijos, pjautuvo pavidalo ląstelių anemijos ir kitų įgimtų ar įgytų anemijų (mielodisplazijos sindromo, Diamondo-Blekfano (Diamond-Blackfan) sindromo, aplazinės anemijos ir kitų labai retų anemijų) atveju.

Beta talasemija sergantys suaugusieji ir vaikai, kuriems buvo dažnai perpilama kraujo, vienerius metus vartojo po 20 mg/kg kūno svorio ir 30 mg/kg kūno svorio deferazirokso vaistinio preparato disperguojamosiomis tabletėmis per parą; per tą laiką sumažėjo bendrieji geležies kiekio organizme rodikliai; geležies koncentracija kepenyse sumažėjo atitinkamai vidutiniškai apie −0,4 mg Fe/g ir −8,9 mg Fe/g kepenų audinio (bioptato sausos masės), o feritino koncentracija serume sumažėjo atitinkamai vidutiniškai apie −36 µg/l ir −926 µg/l. Gydant tokiomis dozėmis geležies šalinimo ir suvartojimo santykis buvo atitinkamai 1,02 (rodo gryną geležies balansą) ir 1,67 (rodo gryną geležies pašalinimą). Deferaziroksas sukėlė panašų atsaką šalinant geležies perteklių ir kitomis anemijomis sergantiems pacientams. Vienerius metus vartojant po 10 mg/kg kūno svorio disperguojamųjų tablečių per parą, geležies kiekis kepenyse ir feritino koncentracija kraujyje gali išlikti stabili ir susidaryti grynos geležies pusiausvyra, jei kraujo perpilama nedažnai ar atliekamas pakaitinis perpylimas. Kas mėnesį nustatoma feritino koncentracija serume atspindėjo geležies kiekio kepenyse kitimą; tai rodo, kad pagal feritino koncentraciją serume galima spręsti apie gydymo efektyvumą. Yra nedaug klinikinių duomenų (29 pacientų, kurių širdies funkcija pradžioje buvo normali), kai MR tyrimais nustatyta, kad vienus metus gydant deferazirokso disperguojamosiomis tabletėmis po 10–30 mg/kg kūno svorio per parą, sumažėjo geležies kiekis širdyje (MR T2* vidutiniškai padidėjo nuo 18,3 milisekundžių iki 23,0 milisekundžių).

Pagrindinio lyginamojo tyrimo, kuriame dalyvavo 586 beta talasemija sergantys pacientai, kuriems buvo transfuzijų sąlygotas geležies perteklius, pagrindinės visos pacientų populiacijos duomenų analizė parodė, kad deferaziroksas disperguojamosiomis tabletėmis yra nemažiau veiksmingas už deferoksaminą. Šio tyrimo post hoc analizė parodė, kad pacientų, kurių geležies koncentracija kepenyse buvo ≥ 7 mg Fe/g sausos masės, vartojusių deferazirokso disperguojamųjų tablečių (20 ir 30 mg/kg kūno svorio) arba deferoksaminą (nuo 35 iki ≥ 50 mg/kg kūno svorio), pogrupyje pasiekti nemažesnio veiksmingumo kriterijai. Tačiau pacientų, kurių geležies koncentracija buvo < 7 mg Fe/g sausos masės ir kurie vartojo deferazirokso disperguojamųjų tablečių (5 ir 10 mg/kg kūno svorio) arba deferoksaminą (nuo 20 iki 35 mg/kg kūno svorio), pogrupyje nemažesnio veiksmingumo kriterijai nebuvo pasiekti, nes neatitiko dviejų metalus sujungiančių vaistinių preparatų dozės. Šis neatitikimas susidarė todėl, kad deferoksaminą vartojusiems pacientams buvo leista ir toliau vartoti tą dozę, kurią jie vartojo iki tyrimo, net ir tada, kai ji buvo didesnė už protokole nurodytąją. Šiame tyrime dalyvavo 56 jaunesni nei 6 metų pacientai, 28 iš jų vartojo deferazirokso disperguojamųjų tablečių.

Ikiklinikinių ir klinikinių tyrimų metu nustatyta, kad deferaziroksas disperguojamosiomis tabletėmis gali būti toks pat veiksmingas kaip ir deferoksaminas, kai dozių santykis yra 2:1 (t. y. deferazirokso disperguojamųjų tablečių dozės skaitinė reikšmė yra lygi pusei deferoksamino dozės skaitinės reikšmės). Deferazirokso plėvele dengtų tablečių dozių santykis gali būti įvertintas 3:1 (t. y. deferazirokso plėvele dengtų tablečių dozės skaitinė reikšmė yra lygi vienai trečiajai deferoksamino dozės). Tačiau šios dozavimo rekomendacijos nebuvo vertintos perspektyvinių klinikinių tyrimų metu.

Be kita ko, įvairiomis retomis anemijomis ar pjautuvo pavidalo ląstelių anemija sergantiems pacientams, kurių geležies koncentracija kepenyse buvo ≥ 7 mg Fe/g sausos masės, deferazirokso disperguojamųjų tablečių dozės iki 20 ir 30 mg/kg kūno svorio sumažino geležies koncentraciją kepenyse ir feritino koncentraciją serume panašiai tiek pat, kiek ir beta talasemija sergantiems pacientams.

Placebu kontroliuojamame atsitiktinių imčių klinikiniame tyrime dalyvavo 225 pacientai, kuriems nustatytas MDS (mažos / vidutinės‑1 rizikos) ir kraujo perpylimų sukeltas geležies perteklius. Tyrimo rezultatai rodo, kad deferaziroksas turi teigiamą poveikį išgyvenamumui be reiškinių (angl. event‑free survival, EFS; t. y. jungtinei vertinamajai baigčiai, apimančiai nemirtinus širdies ar kepenų reiškinius) bei feritino koncentracijai serume. Saugumo pobūdis atitiko ankstesnius klinikinius tyrimus, kuriuose dalyvavo suaugę pacientai, sergantys MDS.

5 metų trukmės stebėjimo tyrimo metu 267 vaikams nuo 2 metų iki < 6 metų amžiaus (įtraukimo į tyrimą metu), kurie dėl transfuzinės hemosiderozės vartojo deferazirokso, deferazirokso saugumo ir toleravimo pobūdis vaikams nuo 2 metų iki < 6 metų amžiaus, palyginti su bendra suaugusiųjų ir vyresnių vaikų populiacija, kliniškai reikšmingai nesiskyrė, įskaitant 2 ar daugiau kaip 2 kartus iš eilės > 33 % padidėjusią kreatinino koncentraciją serume, kuri viršijo viršutinę normos ribą (3,1 %), ir padidėjusį alaninaminotransferazės (ALT) aktyvumą, kuris daugiau kaip 5 kartus viršijo viršutinę normos ribą (4,3 %). Gauta pavienių pranešimų apie padidėjusio ALT ir aspartataminotransferazės aktyvumo atvejus, atitinkamai 20,0 % ir 8,3 % iš 145 pacientų, kurie baigė tyrimą.

Tyrimo metu, siekiant įvertinti deferazirokso plėvele dengtų ir disperguojamųjų tablečių saugumą, 173 suaugusieji ir vaikai, kurie sirgo su perpylimu susijusia talasemija ar mielodisplaziniu sindromu, buvo gydomi 24 savaites. Buvo pastebėtas panašus plėvele dengtų ir disperguojamųjų tablečių saugumo pobūdis.

Atviro 1:1 atsitiktinių imčių tyrimo metu 224 vaikams nuo 2 metų iki < 18 metų amžiaus, kurie sirgo su perpylimu susijusia anemija ir geležies pertekliumi, buvo vertinamas deferazirokso granulių farmacinės formos, lyginat su disperguojamųjų tablečių farmacine forma atitikimas gydymui, veiksmingumas ir saugumas. Dauguma tyrime dalyvavusių pacientų (142, 63,4 %) sirgo didžiąja beta talasemija, 108 (48,2 %) pacientams anksčiau nebuvo taikyta geležies chelatų terapija (ICT) (amžiaus mediana 2 metai, 92,6 % nuo 2 iki < 10 metų) ir 116 (51,8 %) pacientų anksčiau buvo gydyti ICT (amžiaus mediana 7,5 metų, 71,6 % nuo 2 iki < 10 metų), iš kurių 68,1 % anksčiau buvo skirtas deferaziroksas. Pacientų, kurie anksčiau negydyti ICT, po 24 gydymo savaičių atitikties rodiklis buvo atitinkamai 84,26 % ir 86,84 % deferazirokso disperguojamųjų tablečių ir deferazirokso granulių vartojusiųjų grupėje, todėl pirminės analizės metu statistiškai reikšmingo skirtumo nenustatyta. Panašiai nepastebėta statistiškai reikšmingo skirtumo tarp vidutinių serumo feritino (SF) reikšmių pokyčių, lyginant su pradiniais abiejose gydymo grupėse (-171,52 μg/l [95 % PI: -517,40, 174,36] disperguojamųjų tablečių [DT] ir 4,84 μg/l [95 % PI: ‑333,58, 343,27] granulių farmacinės formos, skirtumas tarp vidurkių [granulės – DT] 176,36 μg/l [95 % PI: -129,00, 481,72], dvipusė p reikšmė = 0,25). Tyrimo metu nustatyta, kad deferazirokso granulių ir deferazirokso disperguojamųjų tablečių tinkamumas gydymui ir veiksmingumas skirtingais laiko momentais (24 ir 48 savaitės) nesiskyrė. Granulių ir disperguojamųjų tablečių saugumo profilis iš esmės buvo panašus.

Pacientams, kuriems buvo nuo kraujo perpylimų nepriklausomi talasemijos sindromai ir geležies perteklius, gydymo deferazirokso disperguojamosiomis tabletėmis poveikis įvertintas atlikus 1 metų trukmės atsitiktinių imčių dvigubai koduotą placebu kontroliuojamą tyrimą. Šio tyrimo metu buvo lyginamas dviejų skirtingų deferazirokso disperguojamųjų tablečių dozavimo režimų (skiriant pradines 5 mg/kg kūno svorio ir 10 mg/kg kūno svorio dozes, po 55 pacientus kiekvienoje grupėje) ir atitinkamo placebo (56 pacientams) veiksmingumas. Į tyrimą buvo įtraukti 145 suaugusieji ir 21 vaikas. Pirminis veiksmingumo rodiklis buvo geležies koncentracijos kepenyse (GKK) rodiklio pokytis po 12 gydymo mėnesių, lyginant su pradinėmis reikšmėmis. Vienas iš antrinių veiksmingumo rodiklių buvo feritino koncentracijos serume pokytis nuo pradinių reikšmių iki ketvirtojo gydymo ketvirčio metu nustatytų reikšmių. Skiriant pradinę 10 mg/kg kūno svorio deferazirokso disperguojamųjų tablečių dozę, sumažėjo bendrojo geležies kiekio organizme rodikliai. Deferazirokso disperguojamųjų tablečių (pradinę 10 mg/kg kūno svorio dozę) vartojusiems pacientams geležies koncentracija kepenyse vidutiniškai sumažėjo 3,80 mg Fe/g sausos masės, o placebo vartojusiems pacientams šis rodiklis vidutiniškai padidėjo 0,38 mg Fe/g sausos masės (p < 0,001). Deferazirokso disperguojamųjų tablečių (pradinę 10 mg/kg kūno svorio dozę) vartojusiems pacientams feritino koncentracija serume vidutiniškai sumažėjo 222,0 µg/l, o placebo vartojusiems pacientams šis rodiklis vidutiniškai padidėjo 115 µg/l (p < 0,001).

5.2	Farmakokinetinės savybės

Deferazirokso plėvele dengtų tablečių biologinis prieinamumas yra geresnis, lyginant su deferazirokso disperguojamosiomis tabletėmis. Pakoregavus stiprumą, plėvele dengtų tablečių farmacinė forma (360 mg stiprumo) buvo ekvivalentiška deferazirokso disperguojamosioms tabletėms (500 mg stiprumo), vertinant vidutinį ploto po koncentracijos plazmoje ir laiko kreive (AUC) rodiklį, nustatytą nevalgius. Cmax rodiklis padidėjo 30 % (90 % PI: 20,3–40,0 %); tačiau klinikinės ekspozicijos bei atsako analizė parodė, kad toks padidėjimas nebuvo kliniškai reikšmingas.

Absorbcija

Išgerto deferazirokso (disperguojamosiomis tabletėmis) absorbcijos, kol pasiekiama didžiausia koncentracija plazmoje (tmax), trukmės mediana yra maždaug 1,5–4 valandos. Tabletėse esančio deferazirokso (disperguojamosiomis tabletėmis) absoliutus biologinis prieinamumas (AUC) yra maždaug 70 %, palyginti su į veną suleistu vaistiniu preparatu. Absoliutus biologinis plėvele dengtų tablečių prieinamumas nustatytas nebuvo. Biologinis deferazirokso plėvele dengtų tablečių prieinamumas buvo 36 % didesnis nei disperguojamųjų tablečių.

Maisto įtakos tyrimo, kurio metu sveikiems savanoriams buvo skiriama plėvele dengtų tablečių nevalgius arba kartu su nedaug riebalų (riebalai sudarė < 10 % kalorijų) ar daug riebalų (riebalai sudarė > 50 % kalorijų) turinčiu maistu, duomenys parodė, kad AUC bei Cmax rodikliai nedaug sumažėjo vaistinio preparato skiriant kartu su nedaug riebalų turinčiu maistu (atitinkamai, 11 % ir 16 %). Vaistinio preparato skiriant su daug riebalų turinčiu maistu, AUC bei Cmax rodikliai padidėjo (atitinkamai 18 % ir 29 %). Cmax rodiklio padidėjimas dėl farmacinės formos pasikeitimo ir dėl daug riebalų turinčio maisto poveikio gali sumuotis, todėl rekomenduojama plėvele dengtų tablečių vartoti nevalgius arba kartu su lengvu užkandžiu.

Pasiskirstymas

Deferaziroksas gausiai (99 %) jungiasi su plazmos baltymais, beveik vien tik su serumo albuminais, jo pasiskirstymo tūris yra mažas – suaugusiųjų organizme maždaug 14 litrų.

Biotransformacija

Pagrindinis deferazirokso metabolizmo kelias yra gliukuronidinimas, po to jis šalinamas su tulžimi. Žarnyne gliukuronidai tikriausiai suyra ir vėl vyksta vaistinio preparato absorbcija (enterohepatinė apykaita): tyrimo su sveikais savanoriais duomenimis, po vienkartinės deferazirokso dozės vartojimo paskyrus kolestiramino, deferazirokso ekspozicija (AUC) sumažėjo 45 %.

Daugiausia deferazirokso gliukuronidinime dalyvauja UGT1A1, mažiau – UGT1A3. Žmogaus organizme CYP450 katalizuojamas (oksidacinis) deferazirokso metabolizmas sudaro nedidelę dalį (apie 8 %). Hidroksišlapalas in vitro neslopino deferazirokso metabolizmo.

Eliminacija

Deferaziroksas ir jo metabolitai daugiausiai šalinami su išmatomis (84 % dozės). Per inkstus šalinama nedaug deferazirokso ir jo metabolitų (8 % dozės). Pusinis eliminacijos periodas (t½) svyruoja nuo 8 iki 16 valandų. Deferazirokso šalinime su tulžimi dalyvauja pernešėjai MRP2 ir MXR (BCRP).

Tiesinis / netiesinis pobūdis

Deferazirokso Cmax ir AUC0–24h didėja maždaug proporcingai dozei, kai koncentracija yra pusiausvyrinė. Vartojant kartotines dozes, vaistinio preparato kumuliacijos faktorius buvo nuo 1,3 iki 2,3.

Pacientų grupės

Vaikai
Po vienkartinių ar kartotinių dozių paauglių (nuo 12 iki ≤ 17 metų) ir vaikų (nuo 2 iki < 12 metų) bendra deferazirokso koncentracija buvo mažesnė nei suaugusių pacientų. Jaunesnių nei 6 metų vaikų organizme koncentracija buvo apie 50 % mažesnė nei suaugusiųjų. Kadangi dozė yra individualiai koreguojama atsižvelgiant į atsaką, nepanašu, kad tai galėtų būti reikšminga kliniškai.

Lytis
Moterų organizme deferazirokso menamasis klirensas yra šiek tiek mažesnis (17,5 %) nei vyrų. Kadangi dozė yra individualiai koreguojama atsižvelgiant į atsaką, nepanašu, kad tai galėtų būti reikšminga kliniškai.

Senyvi pacientai
Senyvų pacientų (65 metų ar vyresnių) deferazirokso farmakokinetika netirta.

Inkstų ar kepenų funkcijos sutrikimas
Pacientų, kuriems yra inkstų funkcijos sutrikimas, deferazirokso farmakokinetika netirta. Deferazirokso farmakokinetika nepakito, kai kepenų transaminazių aktyvumas buvo iki 5 kartų didesnis už viršutinę normos ribą.

Klinikinio tyrimo metu skiriant vienkartines 20 mg/kg kūno svorio deferazirokso disperguojamųjų tablečių dozes, vidutinė vaistinio preparato ekspozicija pacientams, kuriems buvo nesunkus kepenų funkcijos sutrikimas (Child-Pugh A klasės), padidėjo 16 %, o asmenims, kuriems buvo vidutinio sunkumo kepenų sutrikimas sutrikimas (Child-Pugh B klasės), – 76 %, lyginant su ekspozicija asmenims, kurių kepenų funkcija buvo normali. Asmenims, kuriems buvo nesunkus ar vidutinio sunkumo kepenų funkcijos sutrikimas, deferazirokso vidutinis Cmax rodiklis padidėjo 22 %. Vienam tiriamam asmeniui, kuriam buvo sunkus kepenų funkcijos sutrikimas (Child-Pugh C klasės), vaistinio preparato ekspozicija padidėjo 2,8 karto (žr. 4.2 ir 4.4 skyrius).

5.3	Ikiklinikinių saugumo tyrimų duomenys

Įprastų farmakologinio saugumo, kartotinių dozių toksiškumo, genotoksiškumo ar galimo kancerogeniškumo ikiklinikinių tyrimų duomenys specifinio pavojaus žmogui nerodo. Pagrindiniai nustatyti reiškiniai buvo toksinis poveikis inkstams ir lęšiuko drumstis (katarakta). Panašūs reiškiniai nustatyti ir gyvūnų naujagimiams, ir jaunikliams. Manoma, kad toksinis poveikis inkstams pasireiškė todėl, kad iš gyvūnų, kuriems prieš tai nebuvo geležies pertekliaus, organizmo buvo pašalinta geležis.

Genotoksiškumo tyrimai in vitro buvo neigiami (Ames testas, chromosomų aberacijos testas), nors žiurkėms, kurioms nebuvo geležies pertekliaus, vartojamas mirtinomis dozėmis deferaziroksas in vivo skatino mikrobranduolių susidarymą kaulų čiulpų, bet ne kepenų ląstelėse. Žiurkėms, kurioms buvo geležies perteklius, tokių reiškinių nepastebėta. 2 metų tyrimo metu, kai deferazirokso buvo duodama žiurkėms, ir 6 mėnesių tyrimo metu, kai jo buvo duodama transgeninėms p53+/– heterozigotinėms pelėms, vaistinis preparatas kancerogeninio poveikio nesukėlė.

Galimas toksinis poveikis reprodukcijai buvo tiriamas žiurkėms ir triušiams. Deferaziroksas nebuvo teratogeniškas, bet didino skeleto vystymosi sutrikimų ir negyvų jauniklių dažnį, kai žiurkių patelėms, kurioms nebuvo geležies pertekliaus, buvo duodamos didelės, sunkių toksinių reiškinių sukeliančios dozės. Kitų poveikių vaisingumui ar reprodukcijai deferaziroksas nesukėlė.


6.	FARMACINĖ INFORMACIJA

6.1	Pagalbinių medžiagų sąrašas

Tabletės šerdis:

Mikrokristalinė celiuliozė
Krospovidonas (A tipas)
Povidonas (K30)
Magnio stearatas
Bevandenis koloidinis silicio dioksidas
Poloksameras (P188)

Tabletės plėvelė:

Hipromeliozė
Indigokarmino aliuminio kraplakas (E132)
Titano dioksidas (E171)
Makrogolis / PEG (6000)
Talkas

6.2	Nesuderinamumas

Duomenys nebūtini.

6.3	Tinkamumo laikas

3 metai.

6.4	Specialios laikymo sąlygos

Šiam vaistiniam preparatui specialių laikymo sąlygų nereikia.

6.5	Talpyklės pobūdis ir jos turinys

Skaidrios permatomos PVC / PVDC / aliuminio lizdinės plokštelės, kuriose yra 30 arba 90 plėvele dengtų tablečių, ir dalomosios lizdinės plokštelės, kuriose yra 30 × 1 tablečių.

Deferasirox Mylan 360 mg plėvele dengtos tabletės taip pat tiekiamos lizdinių plokštelių pakuotėse po 300 tablečių.

Baltas DTPE buteliukas su baltu nepermatomu polipropileno (PP) užsukamuoju dangteliu su aliuminio sandarikliu, kuriame yra 90 arba 300 plėvele dengtų tablečių.

Gali būti tiekiamos ne visų dydžių pakuotės. 

6.6	Specialūs reikalavimai atliekoms tvarkyti

Nesuvartotą vaistinį preparatą ar atliekas reikia tvarkyti laikantis vietinių reikalavimų.


7.	REGISTRUOTOJAS

Mylan Pharmaceuticals Limited
Damastown Industrial Park
Mulhuddart 
Dublin 15
DUBLIN 
Airija


8.	REGISTRACIJOS PAŽYMĖJIMO NUMERIS (-IAI)

Deferasirox Mylan 90 mg plėvele dengtos tabletės

EU/1/19/1386/001
EU/1/19/1386/002
EU/1/19/1386/003
EU/1/19/1386/004
EU/1/19/1386/005

Deferasirox Mylan 180 mg plėvele dengtos tabletės

EU/1/19/1386/006
EU/1/19/1386/007
EU/1/19/1386/008
EU/1/19/1386/009
EU/1/19/1386/010

Deferasirox Mylan 360 mg plėvele dengtos tabletės

EU/1/19/1386/011
EU/1/19/1386/012
EU/1/19/1386/013
EU/1/19/1386/014
EU/1/19/1386/015
EU/1/19/1386/016


9.	REGISTRAVIMO / PERREGISTRAVIMO DATA

Registravimo data: 2019 m. rugsėjo 26 d.


10.	TEKSTO PERŽIŪROS DATA

Išsami informacija apie šį vaistinį preparatą pateikiama Europos vaistų agentūros tinklalapyje http://www.ema.europa.eu.

























II PRIEDAS

A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI

C.	KITOS SĄLYGOS IR REIKALAVIMAI REGISTRUOTOJUI

D.	SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI




A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)

Mylan Hungary Kft.
Mylan utca 1
2900 Komarom
VENGRIJA

Mylan Viatris Germany GmbH
Zweigniederlassung Bad Homburg v. d. Hoehe
Benzstrasse 1, Bad Homburg v. d. Hoehe, Hessen, 61352
VOKIETIJA

Su pakuote pateikiamame lapelyje nurodomas gamintojo, atsakingo už konkrečios serijos išleidimą, pavadinimas ir adresas.


B.	TIEKIMO IR VARTOJIMO SĄLYGOS AR APRIBOJIMAI

Riboto išrašymo receptinis vaistinis preparatas (žr. I priedo [preparato charakteristikų santraukos] 4.2 skyrių).


C.	KITOS SĄLYGOS IR REIKALAVIMAI REGISTRUOTOJUI

· Periodiškai atnaujinami saugumo protokolai (PASP)

Šio vaistinio preparato PASP pateikimo reikalavimai išdėstyti Direktyvos 2001/83/EB 107c straipsnio 7 dalyje numatytame Sąjungos referencinių datų sąraše (EURD sąraše), kuris skelbiamas Europos vaistų tinklalapyje.


D.	SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI

· Rizikos valdymo planas (RVP)

Registruotojas atlieka reikalaujamą farmakologinio budrumo veiklą ir veiksmus, kurie išsamiai aprašyti registracijos bylos 1.8.2 modulyje pateiktame RVP ir suderintose tolesnėse jo versijose.

Atnaujintas rizikos valdymo planas turi būti pateiktas:
· pareikalavus Europos vaistų agentūrai;
· kai keičiama rizikos valdymo sistema, ypač gavus naujos informacijos, kuri gali lemti didelį naudos ir rizikos santykio pokytį arba pasiekus svarbų (farmakologinio budrumo ar rizikos mažinimo) etapą.

· Papildomos rizikos mažinimo priemonės

Prieš tiekiant Deferasirox Mylan į rinką kiekvienoje šalyje narėje registruotojas turi suderinti su nacionaline kompetentinga institucija mokomosios programos turinį ir formą, įskaitant platinimo būdus ir kitus programos aspektus.

Mokomoji programa yra skirta informuoti gydytojus ir pacientus siekiant sumažinti riziką:

· Dozavimo ir biologinės stebėsenos neatitikimo
· Vaistinių preparatų formų, kurias į rinką tiekia skirtingi registruotojai, keitimo klaidų (plėvele dengtų tablečių/granulių ir generinių disperguojamųjų tablečių ).

Vaistinių preparatų vartojimo klaidos gali įvykti dėl deferazirokso plėvele dengtų tablečių/granulių ir generinių deferazirokso disperguojamųjų tablečių farmacinių formų, kurias į rinką tiekia skirtingi registruotojai, keitimo tarpusavyje ir priklauso nuo šių formų bendro prieinamumo nacionaliniu lygmeniu.
Registruotojas turi užtikrinti, kad kiekvienos šalies narės, į kurios rinką bus tiekiamas Deferasirox Mylan, visi gydytojai ir pacientai, galintys išrašyti, skirti ir vartoti Deferasirox Mylan, bus aprūpinti visų tiekiamų farmacinių formų (pvz., disperguojamųjų tablečių, deferazirokso plėvele dengtų tablečių ir deferazirokso granulių) visoms indikacijoms skirta mokomąja pakuote:

· Gydytojo mokomąja medžiaga
· Paciento informavimo rinkiniu

Papildomi periodiniai atnaujinimai turi būti atliekami pirmiausia po reikšmingų saugumo pakeitimų, susijusių su preparato informacija, dėl kurių reikėtų atnaujinti ir mokomąsias medžiagas.

Mokomoją medžiagą gydytojui apie Deferasirox Mylan turi sudaryti:

· Preparato charakteristikų santrauka
· Gydytojų vadovas (kuriame yra ir vaistinį preparatą skiriančio gydytojo kontrolinis sąrašas)

Gydytojų vadovą turi sudaryti toliau išvardyti pagrindiniai elementai, atsižvelgiant į deferazirokso farmacinių formų bendrą prieinamumą nacionaliniu lygmeniu:

Į rinką ES tiekiamų deferazirokso formuluočių aprašymas (pvz., disperguojamųjų tablečių, plėvele dengtų tablečių ir granulių)
· Skirtingas dozavimo režimas
· Skirtingos vartojimo sąlygos
· Deferazirokso plėvele dengtų tablečių/granulių ir generinių deferazirokso disperguojamųjų tablečių dozių konversijos lentelė, kaip informacija, kai pereinama nuo vienos farmacinės formos prie kitos

· Rekomenduojamos dozės ir taisyklės pradedant gydymą
· Būtinybė tirti feritino koncentraciją serume kas mėnesį
· Kad deferazirokso vartojimas kai kuriems pacientams didina kreatinino koncentraciją serume
· Būtinybė tirti kreatinino koncentraciją serume
· Du kartus prieš pradedant gydymą
· Pirmąjį mėnesį nuo gydymo pradžios ar koregavus gydymą – vieną kartą per savaitę
· Vėliau – kas mėnesį

· Būtinybė sumažinti dozę 7 mg/kg kūno svorio, jei kreatinino koncentracija serume padidėja:
· Suaugusiesiems: > 33% virš pradinės vertės, o kreatinino klirensas – žemiau apatinės normos ribos (90 ml/min)
· Vaikams: arba > už viršutinę normos ribą, arba kreatinino klirensas sumažėja žemiau apatinės normos ribos dviejų iš eilės vizitų metu.

· Būtinybė nutraukti gydymą, jei sumažinus dozę kreatinino koncentracija serume yra padidėjusi:
· Suaugusiesiems ir vaikams: išlieka > 33% didesnė už pradinę vertę arba kreatinino klirensas mažesnis už apatinę normos ribą (90 ml/min)

· Būtinybė spręsti, ar atlikti inkstų biopsiją:
· Jei kreatinino koncentracija serume padidėjusi ir jei nustatyta kitų sutrikimų (pvz.: proteinurija, Fankoni sindromo požymiai ir kt.).

· Kreatinino klirenso nustatymo svarba
· Trumpa informacija apie kreatinino klirenso apskaičiavimo būdus
· Kad Deferasirox Mylan gydomiems pacientams gali padidėti transaminazių aktyvumas serume
· Būtinybė tirti kepenų funkciją prieš pradedant gydymą, vėliau – kas mėnesį ar dažniau, jei tai reikalinga
· Vaistinio preparato neskirti pacientams, kuriems yra sunkus kepenų sutrikimas
· Būtinybė nutraukti gydymą, jei kepenų fermentų aktyvumo padidėjimas išlieka ar progresuoja.
· Būtinybė kartą per metus tirti klausą ir regą

· Būtinybė pildyti lentelę, kurioje aiškiai nurodoma prieš pradedant gydymą buvusi kreatinino koncentracija serume, kreatinino klirensas, proteinurija, kepenų fermentų aktyvumas, feritino koncentracija, pavyzdžiui:
	Prieš pradedant gydymą
	

	Kreatinino koncentracija serume, data X
	1 vertė

	Kreatinino koncentracija serume, data Y
	2 vertė


X ir Y – tai dienos (turi būti nurodytos), kada prieš pradedant gydymą reikia atlikti tyrimus.

· Įspėjimas dėl chelatų perdozavimo rizikos ir būtinybė atidžiai stebėti feritino koncentracijos serume rodiklius, inkstų bei kepenų funkciją.

· Taisyklės, kaip koreguoti dozę ir nutraukti gydymą, kai pasiekiami feritino koncentracijos serume ir +/− tiksliniai geležies koncentracijos kepenyse rodikliai.

· Rekomendacijos dėl pacientų, kuriems yra nuo kraujo perpylimų nepriklausomi talasemijos sindromai, gydymo:
· Informacija, kad šiems pacientams siūloma skirti tik vieną gydymo kursą
· Įspėjimas, kad vaikams būtina atidžiau stebėti geležies koncentraciją kepenyse ir feritino koncentraciją serume
· Įspėjimas, kad šiuo metu nėra žinomos ilgalaikio vartojimo vaikams saugumo pasekmės

Paciento informavimo rinkinyje turi būti:
· Pakuotės lapelis
· Paciento vadovas

Paciento vadove turi būti šie pagrindiniai elementai:
· Informacija apie būtinybę reguliariai stebėti kreatinino koncentraciją serume, kreatinino klirensą, proteinuriją, kepenų fermentų aktyvumą ir feritino koncentraciją, taip pat turi būti nurodyta, kada tai atlikti
· Informacija apie tai, kad reikšmingo inkstų sutrikimo atveju gali tekti atlikti inkstų biopsiją. Informacija apie tai, kad yra kelios per burną vartojamo vaistinio preparato farmacinės formos (pvz., disperguojamosios tabletės, plėvele dengtos tabletės ir granulės), bei apie svarbiausius šių farmacinių formų skirtumus (t. y., skirtingą dozavimo režimą, skirtingas vartojimo sąlygas, ypatingai atsižvelgiant į maistą).

























III PRIEDAS

ŽENKLINIMAS IR PAKUOTĖS LAPELIS



























A. ŽENKLINIMAS




INFORMACIJA ANT IŠORINĖS PAKUOTĖS

IŠORINĖ KARTONO DĖŽUTĖ (LIZDINĖ PLOKŠTELĖ IR BUTELIUKAS)


1.	VAISTINIO PREPARATO PAVADINIMAS

Deferasirox Mylan 90 mg plėvele dengtos tabletės
deferasiroxum


2.	VEIKLIOJI MEDŽIAGA IR JOS KIEKIS

Kiekvienoje plėvele dengtoje tabletėje yra 90 mg deferazirokso.


3.	PAGALBINIŲ MEDŽIAGŲ SĄRAŠAS


4.	FARMACINĖ FORMA IR KIEKIS PAKUOTĖJE

Plėvele dengta tabletė (tabletė)

[Lizdinės plokštelės]
30 plėvele dengtų tablečių
90 plėvele dengtų tablečių

[Dalomosios lizdinės plokštelės]
30 × 1 plėvele dengtų tablečių

[Buteliukai]
90 plėvele dengtų tablečių
300 plėvele dengtų tablečių


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.

Vartoti per burną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Mylan Pharmaceuticals Ltd
Damastown Industrial Park
Mulhuddart 
Dublin 15
DUBLIN 
Airija


12.	REGISTRACIJOS PAŽYMĖJIMO NUMERIS (-IAI)

EU/1/19/1386/001
EU/1/19/1386/002
EU/1/19/1386/003
EU/1/19/1386/004
EU/1/19/1386/005


13.	SERIJOS NUMERIS

Lot


14.	PARDAVIMO (IŠDAVIMO) TVARKA


15.	VARTOJIMO INSTRUKCIJA


16.	INFORMACIJA BRAILIO RAŠTU

Deferasirox Mylan 90 mg


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC
SN
NN



INFORMACIJA ANT IŠORINĖS PAKUOTĖS

IŠORINĖ KARTONO DĖŽUTĖ (LIZDINĖ PLOKŠTELĖ IR BUTELIUKAS)


1.	VAISTINIO PREPARATO PAVADINIMAS

Deferasirox Mylan 180 mg plėvele dengtos tabletės
deferasiroxum


2.	VEIKLIOJI MEDŽIAGA IR JOS KIEKIS

Kiekvienoje plėvele dengtoje tabletėje yra 180 mg deferazirokso.


3.	PAGALBINIŲ MEDŽIAGŲ SĄRAŠAS


4.	FARMACINĖ FORMA IR KIEKIS PAKUOTĖJE

Plėvele dengta tabletė (tabletė)

[Lizdinės plokštelės]
30 plėvele dengtų tablečių
90 plėvele dengtų tablečių

[Dalomosios lizdinės plokštelės]
30 × 1 plėvele dengtų tablečių

[Buteliukai]
90 plėvele dengtų tablečių
300 plėvele dengtų tablečių


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.

Vartoti per burną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Mylan Pharmaceuticals Ltd
Damastown Industrial Park
Mulhuddart 
Dublin 15
DUBLIN 
Airija


12.	REGISTRACIJOS PAŽYMĖJIMO NUMERIS (-IAI)

EU/1/19/1386/006
EU/1/19/1386/007
EU/1/19/1386/008
EU/1/19/1386/009
EU/1/19/1386/010


13.	SERIJOS NUMERIS

Lot


14.	PARDAVIMO (IŠDAVIMO) TVARKA


15.	VARTOJIMO INSTRUKCIJA


16.	INFORMACIJA BRAILIO RAŠTU

Deferasirox Mylan 180 mg


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC
SN
NN



INFORMACIJA ANT IŠORINĖS PAKUOTĖS

IŠORINĖ KARTONO DĖŽUTĖ (LIZDINĖ PLOKŠTELĖ IR BUTELIUKAS)


1.	VAISTINIO PREPARATO PAVADINIMAS

Deferasirox Mylan 360 mg plėvele dengtos tabletės
deferasiroxum


2.	VEIKLIOJI MEDŽIAGA IR JOS KIEKIS

Kiekvienoje plėvele dengtoje tabletėje yra 360 mg deferazirokso.


3.	PAGALBINIŲ MEDŽIAGŲ SĄRAŠAS


4.	FARMACINĖ FORMA IR KIEKIS PAKUOTĖJE

Plėvele dengta tabletė (tabletė)

[Lizdinės plokštelės]
30 plėvele dengtų tablečių
90 plėvele dengtų tablečių
300 plėvele dengtų tablečių

[Dalomosios lizdinės plokštelės]
30 × 1 plėvele dengtų tablečių

[Buteliukai]
90 plėvele dengtų tablečių
300 plėvele dengtų tablečių


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.

Vartoti per burną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Mylan Pharmaceuticals Ltd
Damastown Industrial Park
Mulhuddart 
Dublin 15
DUBLIN 
Airija 


12.	REGISTRACIJOS PAŽYMĖJIMO NUMERIS (-IAI)

EU/1/19/1386/011
EU/1/19/1386/012
EU/1/19/1386/013
EU/1/19/1386/014
EU/1/19/1386/015
EU/1/19/1386/016


13.	SERIJOS NUMERIS

Lot


14.	PARDAVIMO (IŠDAVIMO) TVARKA


15.	VARTOJIMO INSTRUKCIJA


16.	INFORMACIJA BRAILIO RAŠTU

Deferasirox Mylan 360 mg


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC
SN
NN

INFORMACIJA ANT VIDINĖS PAKUOTĖS

BUTELIUKO ETIKETĖ


1.	VAISTINIO PREPARATO PAVADINIMAS

Deferasirox Mylan 90 mg plėvele dengtos tabletės
deferasiroxum


2.	VEIKLIOJI MEDŽIAGA IR JOS KIEKIS

Kiekvienoje plėvele dengtoje tabletėje yra 90 mg deferazirokso.


3.	PAGALBINIŲ MEDŽIAGŲ SĄRAŠAS


4.	FARMACINĖ FORMA IR KIEKIS PAKUOTĖJE

Plėvele dengta tabletė (tabletė)

90 plėvele dengtų tablečių
300 plėvele dengtų tablečių


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.

Vartoti per burną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Mylan Pharmaceuticals Ltd
Damastown Industrial Park
Mulhuddart 
Dublin 15
DUBLIN 
Airija 


12.	REGISTRACIJOS PAŽYMĖJIMO NUMERIS (-IAI)

EU/1/19/1386/004
EU/1/19/1386/005


13.	SERIJOS NUMERIS

Lot


14.	PARDAVIMO (IŠDAVIMO) TVARKA


15.	VARTOJIMO INSTRUKCIJA


16.	INFORMACIJA BRAILIO RAŠTU


17.	UNIKALUS IDENTIFIKATORIUS – 2D BRŪKŠNINIS KODAS


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS




INFORMACIJA ANT VIDINĖS PAKUOTĖS

BUTELIUKO ETIKETĖ


1.	VAISTINIO PREPARATO PAVADINIMAS

Deferasirox Mylan 180 mg plėvele dengtos tabletės
deferasiroxum


2.	VEIKLIOJI MEDŽIAGA IR JOS KIEKIS

Kiekvienoje plėvele dengtoje tabletėje yra 180 mg deferazirokso.


3.	PAGALBINIŲ MEDŽIAGŲ SĄRAŠAS


4.	FARMACINĖ FORMA IR KIEKIS PAKUOTĖJE

Plėvele dengta tabletė (tabletė)

90 plėvele dengtų tablečių
300 plėvele dengtų tablečių


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.

Vartoti per burną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Mylan Pharmaceuticals Ltd
Damastown Industrial Park
Mulhuddart 
Dublin 15
DUBLIN 
Airija 


12.	REGISTRACIJOS PAŽYMĖJIMO NUMERIS (-IAI)

EU/1/19/1386/009
EU/1/19/1386/010


13.	SERIJOS NUMERIS

Lot


14.	PARDAVIMO (IŠDAVIMO) TVARKA


15.	VARTOJIMO INSTRUKCIJA


16.	INFORMACIJA BRAILIO RAŠTU


17.	UNIKALUS IDENTIFIKATORIUS – 2D BRŪKŠNINIS KODAS


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS




INFORMACIJA ANT VIDINĖS PAKUOTĖS

BUTELIUKO ETIKETĖ


1.	VAISTINIO PREPARATO PAVADINIMAS

Deferasirox Mylan 360 mg plėvele dengtos tabletės
deferasiroxum


2.	VEIKLIOJI MEDŽIAGA IR JOS KIEKIS

Kiekvienoje plėvele dengtoje tabletėje yra 360 mg deferazirokso.


3.	PAGALBINIŲ MEDŽIAGŲ SĄRAŠAS


4.	FARMACINĖ FORMA IR KIEKIS PAKUOTĖJE

Plėvele dengta tabletė (tabletė)

90 plėvele dengtų tablečių
300 plėvele dengtų tablečių


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.

Vartoti per burną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Mylan Pharmaceuticals Ltd
Damastown Industrial Park
Mulhuddart 
Dublin 15
DUBLIN 
Airija 


12.	REGISTRACIJOS PAŽYMĖJIMO NUMERIS (-IAI)

EU/1/19/1386/015
EU/1/19/1386/016


13.	SERIJOS NUMERIS

Lot


14.	PARDAVIMO (IŠDAVIMO) TVARKA


15.	VARTOJIMO INSTRUKCIJA


16.	INFORMACIJA BRAILIO RAŠTU


17.	UNIKALUS IDENTIFIKATORIUS – 2D BRŪKŠNINIS KODAS


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS




MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖS PLOKŠTELĖS


1.	VAISTINIO PREPARATO PAVADINIMAS

Deferasirox Mylan 90 mg plėvele dengtos tabletės
deferasiroxum


2.	REGISTRUOTOJO PAVADINIMAS

Mylan Pharmaceuticals Ltd


3.	TINKAMUMO LAIKAS

EXP


4.	SERIJOS NUMERIS

Lot


5.	KITA




MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖS PLOKŠTELĖS


1.	VAISTINIO PREPARATO PAVADINIMAS

Deferasirox Mylan 180 mg plėvele dengtos tabletės
deferasiroxum


2.	REGISTRUOTOJO PAVADINIMAS

Mylan Pharmaceuticals Ltd


3.	TINKAMUMO LAIKAS

EXP


4.	SERIJOS NUMERIS

Lot


5.	KITA




MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖS PLOKŠTELĖS


1.	VAISTINIO PREPARATO PAVADINIMAS

Deferasirox Mylan 360 mg plėvele dengtos tabletės
deferasiroxum


2.	REGISTRUOTOJO PAVADINIMAS

Mylan Pharmaceuticals Ltd


3.	TINKAMUMO LAIKAS

EXP


4.	SERIJOS NUMERIS

Lot


5.	KITA



























B. PAKUOTĖS LAPELIS




Pakuotės lapelis: informacija vartotojui

Deferasirox Mylan 90 mg plėvele dengtos tabletės
Deferasirox Mylan 180 mg plėvele dengtos tabletės
Deferasirox Mylan 360 mg plėvele dengtos tabletės
deferaziroksas (deferasiroxum)

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums arba Jūsų vaikui, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją ar vaistininką. Žr. 4 skyrių.

Apie ką rašoma šiame lapelyje?

1.	Kas yra Deferasirox Mylan ir kam jis vartojamas
2.	Kas žinotina prieš vartojant Deferasirox Mylan
3.	Kaip vartoti Deferasirox Mylan
4.	Galimas šalutinis poveikis
5.	Kaip laikyti Deferasirox Mylan
6.	Pakuotės turinys ir kita informacija


1.	Kas yra Deferasirox Mylan ir kam jis vartojamas

Kas yra Deferasirox Mylan
Deferasirox Mylan veiklioji medžiaga yra deferaziroksas. Tai geležį sujungiantis vaistas, skirtas susikaupusiam per dideliam kiekiui geležies šalinti iš organizmo (tai vadinama geležies pertekliumi). Jis suriša ir likviduoja perteklinę geležį, kuri vėliau pašalinama daugiausia su išmatomis.

Kam Deferasirox Mylan vartojamas
Kartotinių kraujo perpylimų gali reikėti pacientams, sergantiems kai kuriomis anemijomis (pvz., talasemija, pjautuvo pavidalo ląstelių anemija arba mielodisplazijos sindromu [MDS]). Tačiau kartotinai perpilant kraują gali susidaryti geležies perteklius. Taip atsitinka todėl, kad kraujyje yra geležies, o Jūsų organizmas natūraliai negali pašalinti kraujo perpylimų metu susidariusio geležies pertekliaus. Pacientams, kuriems yra nuo kraujo perpylimų nepriklausomi talasemijos sindromai, ilgainiui taip pat gali susidaryti geležies perteklius, daugiausia todėl, kad dėl sumažėjusio kraujo ląstelių kiekio didėja su maistu vartojamos geležies absorbcija. Laikui bėgant, geležies perteklius gali pažeisti svarbius organus, pavyzdžiui, kepenis ar širdį. Geležį sujungiantys vaistai vartojami geležies pertekliui pašalinti ir organų pažeidimo pavojui sumažinti.

Deferasirox Mylan skirtas 6 metų ir vyresnių pacientų, sergančių didžiąja beta talasemija, dažnų kraujo perpylimų sąlygotam lėtiniam geležies pertekliui gydyti.

Deferasirox Mylan taip pat skirtas lėtiniam geležies pertekliui gydyti tada, kai negalima vartoti deferoksamino arba kai šis vaistas nepakankamai veikia didžiąja beta talasemija sergantiems pacientams, kuriems geležies perteklių sąlygojo nedažni kraujo perpylimai, pacientams, kurie serga kitomis anemijomis, ir vaikams nuo 2 iki 5 metų amžiaus.

Deferasirox Mylan taip pat skirtas 10 metų ir vyresniems pacientams, kuriems nustatytas su talasemijos sindromais susijęs geležies perteklius, tačiau nereikia atlikti kraujo perpylimų, ir kuriems negalima vartoti deferoksamino arba kuriems šis vaistas nesukelia pakankamo poveikio.


2.	Kas žinotina prieš vartojant Deferasirox Mylan

Deferasirox Mylan vartoti draudžiama
· jeigu yra alergija deferaziroksui arba bet kuriai pagalbinei šio vaisto medžiagai (jos išvardytos 6 skyriuje). Jeigu taip yra Jums, pasakykite apie tai gydytojui prieš pradėdami vartoti Deferasirox Mylan. Jeigu manote, kad Jums gali būti alergija, pasitarkite su gydytoju;
· jeigu sergate vidutinio sunkumo ar sunkia inkstų liga;
· jeigu šiuo metu vartojate kokį kitą geležį sujungiantį vaistą.

Deferasirox Mylan vartoti nerekomenduojama
· jeigu sergate pažengusios stadijos mielodisplaziniu sindromu (MDS, kurio metu sumažėja kaulų čiulpų gaminamų kraujo ląstelių skaičius) arba pažengusiu vėžiu.

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Deferasirox Mylan:
· jeigu yra inkstų arba kepenų sutrikimų;
· jeigu dėl geležies pertekliaus sutrikusi širdies veikla;
· jeigu pastebite, kad ryškiai sumažėjo šlapimo išsiskyrimas (inkstų sutrikimo simptomas);
· jeigu atsiranda sunkus išbėrimas ar prasideda dusulys ir galvos svaigimas, ar atsiranda patinimų, daugiausiai veido ir gerklės (sunkios alerginės reakcijos simptomai, taip pat žr. 4 skyrių „Galimas šalutinis poveikis“);
· jeigu pasireiškė bet kuris iš šių simptomų: išbėrimas, raudona oda, susidaro pūslės ant lūpų, akių ar burnos gleivinės, lupasi oda, aukšta temperatūra, į gripą panašūs simptomai, padidėję limfmazgiai (sunkios odos reakcijos požymiai, taip pat žr. 4 skyrių „Galimas šalutinis poveikis“);
· jeigu kartu pasireiškia mieguistumas, viršutinės dešiniosios pilvo dalies skausmas, oda ar akys pagelsta ar pasidaro geltonesnės, o šlapimas – tamsus (kepenų sutrikimo simptomai);
· jeigu pasunkėja mąstymas, informacijos įsiminimas ar sprendimų priėmimas, sumažėja budrumas, sutrinka sąmonė arba labai padidėja mieguistumas nei pasireiškia energijos stoka (padidėjusio amoniako kiekio kraujyje požymiai, kurie gali būti susiję su kepenų ar inkstų veiklos sutrikimais, taip pat žr. 4 skyrių „Galimas šalutinis poveikis“);
· jeigu vemiate krauju ir (arba) išmatos yra juodos;
· jeigu dažnai skauda pilvą, ypač po valgio ar išgėrus Deferasirox Mylan;
· jeigu dažnai graužia rėmuo;
· jeigu Jūsų kraujo tyrime nustatomas mažas kraujo plokštelių arba baltųjų kraujo ląstelių skaičius;
· jeigu neryškiai matote;
· jeigu viduriuojate arba vemiate.
Jeigu kuris nors iš šių punktų tinka Jums, nedelsdami pasakykite gydytojui.

Gydymo Deferasirox Mylan veiksmingumo stebėjimas
Gydymo metu reguliariai tirs Jūsų kraują ir šlapimą. Norint įvertinti, ar Deferasirox Mylan veiksmingas, bus nustatomas geležies kiekis organizme (feritino koncentracija kraujyje). Taip pat tyrimai bus atliekami inkstų funkcijai (kreatinino koncentracija kraujyje, baltymo kiekis šlapime) ir kepenų funkcijai (transaminazių aktyvumas kraujyje) stebėti. Gydytojas gali Jums paskirti atlikti inkstų biopsiją, jei jis įtaria žymų inkstų pažeidimą. Jums taip pat gali būti atliekamas MRT (magnetinio rezonanso tyrimas) geležies kiekiui Jūsų kepenyse nustatyti. Gydytojas į tyrimų rezultatus atsižvelgs parinkdamas Jums tinkamiausią Deferasirox Mylan dozę, taip pat nuspręsdamas, kada Jums reikia nutraukti Deferasirox Mylan vartojimą.

Gydymo metu profilaktiškai vieną kartą per metus bus tikrinama Jūsų rega ir klausa.

Kiti vaistai ir Deferasirox Mylan
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui. Ypač svarbu:
· kiti geležį sujungiantys vaistai, kurie negali būti vartojami kartu su Deferasirox Mylan;
· antacidiniai vaistai (vaistai, naudojami rėmeniui gydyti), kurių sudėtyje yra aliuminio ir kurie neturi būti vartojami tuo pačiu paros metu kaip Deferasirox Mylan;
· ciklosporinas (vartojamas persodinto organo atmetimui išvengti arba kitiems sutrikimams, pvz., reumatoidiniam artritui ar atopiniam dermatitui, gydyti);
· simvastatinas (vartojamas cholesterolio koncentracijai mažinti);
· tam tikri skausmą malšinantys vaistai ar vaistai nuo uždegimo (pvz., aspirinas, ibuprofenas, kortikosteroidai);
· geriamieji bisfosfonatai (vartojami osteoporozei gydyti);
· antikoaguliantai (vartojami kraujo krešulių profilaktikai ar gydymui);
· hormoniniai kontraceptiniai preparatai (nėštumui išvengti);
· bepridilis, ergotaminas (vartojamas širdies problemoms ir migrenai gydyti);
· repaglinidas (vartojamas cukriniam diabetui gydyti);
· rifampicinas (vartojamas tuberkuliozei gydyti);
· fenitoinas, fenobarbitalis, karbamazepinas (vartojami epilepsijai gydyti);
· ritonaviras (vartojamas ŽIV infekcijai gydyti);
· paklitakselis (vartojamas vėžiui gydyti);
· teofilinas (vartojamas kvėpavimo ligoms, tokioms kaip astma, gydyti);
· klozapinas (vartojamas psichikos ligoms, tokioms kaip šizofrenija, gydyti);
· tizanidinas (vartojamas raumenų atpalaidavimui);
· cholestiraminas (vartojamas cholesterolio kiekiui kraujyje mažinti);
· busulfanas (vartojamas prieš atliekant kaulų čiulpų transplantaciją, siekiant sunaikinti paciento kaulų čiulpus);
· midazolamas (vartojamas nerimui ir (arba) miego sutrikimui palengvinti).

Gali būti reikalingi papildomi tyrimai kai kurių iš šių vaistų kiekio kraujyje sekimui.

Senyvi pacientai (65 metų ir vyresni)
65 metų ir vyresni pacientai gali vartoti tokias pačias Deferasirox Mylan dozes kaip kiti suaugusieji. Senyviems pacientams, lyginant su jaunesniais, gali pasireikšti daugiau šalutinių reiškinių (ypatingai viduriavimo atvejų). Šiuos pacientus gydytojas turi atidžiai stebėti dėl šalutinių reiškinių, dėl kurių gali prireikti koreguoti vaisto dozę.

Vaikams ir paaugliams
Deferasirox Mylan gali vartoti 2 metų amžiaus ir vyresni vaikai ir paaugliai, kuriems reguliariai perpilamas kraujas, taip pat 10 metų ir vyresni vaikai ir paaugliai, kuriems kraujas perpilamas nereguliariai. Vaikui augant gydytojas koreguos vaisto dozę.

Deferasirox Mylan nerekomenduojama vartoti jaunesniems kaip 2 metų vaikams.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą pasitarkite su gydytoju.

Nėščiosioms Deferasirox Mylan vartoti nerekomenduojama, išskyrus būtinus atvejus.

Jei šiuo metu vartojate hormoninių kontraceptikų nėštumui išvengti, Jums reikia taikyti papildomą arba kitokį kontracepcijos metodą (pvz., prezervatyvą), nes Deferasirox Mylan gali sumažinti hormoninių kontraceptikų efektyvumą.

Gydymo Deferasirox Mylan metu nerekomenduojama žindyti.

Vairavimas ir mechanizmų valdymas
Jeigu išgėrus Deferasirox Mylan Jums svaigsta galva, nevairuokite ir nevaldykite įrenginių ir mechanizmų, kol vėl nesijausite normaliai.

Vienoje Deferasirox Mylan tabletėje yra mažiau kaip 1 mmol natrio (23 mg), t. y. jis beveik neturi reikšmės.


3.	Kaip vartoti Deferasirox Mylan

Gydymą Deferasirox Mylan prižiūrės gydytojas, kuris turi kraujo perpylimų sukelto geležies pertekliaus gydymo patirties.

Visada vartokite šį vaistą tiksliai, kaip nurodė gydytojas. Jeigu abejojate, kreipkitės į gydytoją arba vaistininką.

Kiek Deferasirox Mylan vartoti
Deferasirox Mylan dozė priklauso nuo pacientų kūno svorio. Gydytojas apskaičiuos, kokios dozės Jums reikia, ir pasakys, kiek tablečių gerti kiekvieną dieną.
· Įprastinė Deferasirox Mylan plėvele dengtų tablečių paros dozė gydymo pradžioje pacientams, kuriems reguliariai perpilamas kraujas, yra 14 mg kilogramui kūno svorio. Gydytojas, atsižvelgdamas į individualius Jūsų gydymo poreikius, gali rekomenduoti didesnę arba mažesnę pradinę dozę.
· Įprastinė Deferasirox Mylan plėvele dengtų tablečių paros dozė gydymo pradžioje pacientams, kuriems kraujas perpilamas nereguliariai, yra 7 mg kilogramui kūno svorio.
· Atsižvelgdamas į gautą atsaką į gydymą, gydytojas vėliau gali koreguoti dozę, ją padidindamas ar sumažindamas.

Didžiausia rekomenduojama Deferasirox Mylan plėvele dengtų tablečių paros dozė:
· pacientams, kuriems reguliariai perpilamas kraujas, yra 28 mg kilogramui kūno svorio,
· suaugusiems pacientams, kuriems kraujas perpilamas nereguliariai, – 14 mg kilogramui kūno svorio,
· vaikams ir paaugliams, kuriems kraujas perpilamas nereguliariai, – 7 mg kilogramui kūno svorio.

Deferaziroksas taip pat tiekiamas disperguojamomis tabletėmis. Jums reikės koreguoti dozę, jei disperguojamąsias tabletes keičiate į plėvele dengtas tabletes.

Kada vartoti Deferasirox Mylan
· Gerkite Deferasirox Mylan vieną kartą per parą, kasdien, visada maždaug tuo pačiu dienos metu, užsigerdami trupučiu vandens.
· Deferasirox Mylan plėvele dengtas tabletes gerkite nevalgę arba lengvo užkandžio metu.
Jeigu Deferasirox Mylan visada gersite tuo pačiu dienos metu, taip pat bus lengviau atsiminti, kada reikia išgerti vaistų.

Pacientams, kurie negali nuryti visų tablečių, Deferasirox Mylan plėvele dengtos tabletės gali būti susmulkintos ir vartojamos suberiant visą dozę į minkštą maistą, pvz., jogurtą ar obuolių tyrę (trintus obuolius). Dozė turi būti suvartojama nedelsiant ir visa. Nelaikykite mišinio vėlesniam vartojimui.

Kiek laiko vartoti Deferasirox Mylan
Gerkite Deferasirox Mylan kasdien tiek laiko, kiek nurodys gydytojas. Tai ilgas gydymas, kuris gali trukti kelis mėnesius ar metus. Gydytojas reguliariai tikrins Jūsų būklę, kad įsitikintų, jog vaistas sukelia norimą poveikį (taip pat žr. 2 skyrių „Gydymo Deferasirox Mylan veiksmingumo stebėjimas“).

Jeigu iškilo klausimų dėl Deferasirox Mylan vartojimo trukmės, pasitarkite su gydytoju.

Ką daryti pavartojus per didelę Deferasirox Mylan dozę?
Jeigu išgėrėte per daug Deferasirox Mylan ar kas nors netyčia išgėrė Jūsų vaisto, nedelsdami kreipkitės į gydytoją ar vykite į ligoninę. Parodykite gydytojui tablečių pakuotę. Gali prireikti skubios medicininės pagalbos. Gali pasireikšti šalutiniai poveikiai, tokie kaip pilvo skausmas, viduriavimas, pykinimas ir vėmimas bei inkstų ar kepenų sutrikimai, kurie gali būti sunkūs.

Pamiršus pavartoti Deferasirox Mylan
Jeigu pamiršote išgerti dozę, išgerkite ją tą pačią dieną iškart prisiminę. Kitą dozę gerkite, kaip įprasta. Kitą dieną negalima vartoti dvigubos dozės norint kompensuoti praleistą tabletę (-es).

Nustojus vartoti Deferasirox Mylan
Nenustokite vartoti Deferasirox Mylan tol, kol nepasakys gydytojas. Jeigu nustosite vartoti šį vaistą, geležies perteklius nebebus šalinamas iš organizmo (taip pat žr. ankstesnį skyrių „Kiek laiko vartoti Deferasirox Mylan“).


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms. Dauguma nepageidaujamų reiškinių yra nesunkūs ar vidutinio sunkumo ir toliau gydant paprastai išnyksta per kelias dienas ar savaites.

Kai kuris šalutinis poveikis gali būti sunkus, jam pasireiškus reikia skubios medicininės pagalbos.
Šis šalutinis poveikis yra nedažnas (gali pasireikšti rečiau kaip 1 iš 100 asmenų) arba retas (gali pasireikšti rečiau kaip 1 iš 1000 asmenų)
· Jeigu atsiranda sunkus išbėrimas ar prasideda dusulys ir galvos svaigimas, ar atsiranda patinimų, daugiausiai veido ir gerklės (sunkios alerginės reakcijos simptomai),
· Jeigu pasireiškė bet kuris iš šių simptomų: išbėrimas, raudona oda, susidaro pūslės ant lūpų, akių ar burnos gleivinės, lupasi oda, aukšta temperatūra, į gripą panašūs simptomai, padidėję limfmazgiai (sunkios odos reakcijos požymiai),
· Jeigu pastebite, kad ryškiai sumažėjo šlapimo išsiskyrimas (inkstų sutrikimo simptomas),
· Jeigu kartu pasireiškia mieguistumas, viršutinės dešiniosios pilvo dalies skausmas, oda ar akys pasidaro geltonos ar geltonesnės, o šlapimas – tamsus (kepenų sutrikimo simptomai),
· Jeigu pasunkėja mąstymas, informacijos įsiminimas ar sprendimų priėmimas, sumažėja budrumas, sutrinka sąmonė arba labai padidėja mieguistumas nei pasireiškia energijos stoka (padidėjusio amoniako kiekio kraujyje požymiai, kurie gali būti susiję su kepenų ar inkstų funkcijos sutrikimais, galintys sukelti galvos smegenų funkcijos pokyčius),
· Jeigu vemiate krauju ir (arba) išmatos yra juodos,
· Jeigu dažnai skauda pilvą, ypač po valgio ar išgėrus Deferasirox Mylan,
· Jeigu dažnai graužia rėmuo,
· Jeigu dalinai sutrinka regėjimas,
· Jeigu atsiranda stiprus viršutinės pilvo dalies skausmas (pankreatitas),
nutraukite šio vaisto vartojimą ir nedelsdami kreipkitės į gydytoją.

Kai kuris šalutinis poveikis gali tapti sunkus.
Šis šalutinis poveikis yra nedažnas.
· Jeigu pradėjote matyti neryškiai ar lyg per miglą,
· Jeigu blogiau girdite,
kuo greičiau kreipkitės į gydytoją.

Kitas šalutinis poveikis
Labai dažnas (gali pasireikšti ne rečiau kaip 1 iš 10 asmenų)
· Inkstų funkcijos tyrimų rezultatų pakitimai.

Dažnas (gali pasireikšti rečiau kaip 1 iš 10 asmenų)
· Virškinimo trakto sutrikimai, pvz., pykinimas, vėmimas, viduriavimas, pilvo skausmas, meteorizmas, vidurių užkietėjimas, sutrikęs virškinimas
· Išbėrimas
· Galvos skausmas
· Pakitę kepenų funkcijos tyrimų rodikliai
· Niežėjimas
· Pakitę šlapimo tyrimo rodikliai (šlapime nustatoma baltymo)
Jei kuris iš šių reiškinių yra sunkus, kreipkitės į gydytoją.

Nedažnas (gali pasireikšti rečiau kaip 1 iš 100 asmenų)
· Galvos svaigimas
· Karščiavimas
· Ryklės skausmas
· Rankų ir kojų tinimas
· Pakitusi odos spalva
· Nerimas
· Sutrikęs miegas
· Nuovargis
Jei kuris iš šių reiškinių yra sunkus, kreipkitės į gydytoją.

Dažnis nežinomas (negali būti apskaičiuotas pagal turimus duomenis):
· Kraujo ląstelių, susijusių su kraujo krešėjimu, skaičiaus sumažėjimas (trombocitopenija), raudonųjų kraujo ląstelių skaičiaus sumažėjimas (pasunkėjusi mažakraujystė), baltųjų kraujo ląstelių skaičiaus sumažėjimas (neutropenija) ar visų skirtingų rūšių kraujo ląstelių skaičiaus trūkumas (pancitopenija)
· Plaukų slinkimas
· Akmenys inkstuose
· Sumažėjęs šlapimo išsiskyrimas
· Skrandžio ar žarnyno sienos įplyšimas, kuris gali būti skausmingas ir sukelti pykinimą
· Stiprus viršutinės pilvo dalies skausmas (pankreatitas)
· Pakitęs rūgščių kiekis kraujyje

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti tiesiogiai naudodamiesi V priede nurodyta nacionaline pranešimo sistema. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Deferasirox Mylan

Šį vaistą laikykite vaikams nepastebimoje ir nepasiekiamoje vietoje.
Ant lizdinės plokštelės arba etiketės ir dėžutės po „EXP“ nurodytam tinkamumo laikui pasibaigus, šio vaisto vartoti negalima. 
Vaistas tinkamas vartoti iki paskutinės nurodyto mėnesio dienos.

Jeigu pakuotė sugadinta ar pažeista, šio vaisto vartoti negalima.
Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Deferasirox Mylan sudėtis
Veiklioji medžiaga yra deferaziroksas.
· Kiekvienoje Deferasirox Mylan 90 mg plėvele dengtoje tabletėje yra 90 mg deferazirokso.
· Kiekvienoje Deferasirox Mylan 180 mg plėvele dengtoje tabletėje yra 180 mg deferazirokso.
· Kiekvienoje Deferasirox Mylan 360 mg plėvele dengtoje tabletėje yra 360 mg deferazirokso.

Pagalbinės medžiagos yra mikrokristalinė celiuliozė, krospovidonas, povidonas, magnio stearatas, bevandenis koloidinis silicio dioksidas ir poloksameras. Tablečių plėvelėje yra hipromeliozė, titano dioksidas (E171), makrogolis / PEG (6000), indigokarmino aliuminio kraplakas (E132), talkas.

Deferasirox Mylan išvaizda ir kiekis pakuotėje
Deferasirox Mylan tiekiamas plėvele dengtų tablečių forma.
· Deferasirox Mylan 90 mg plėvele dengtos tabletės yra mėlynos spalvos, plėvele dengtos, modifikuotos kapsulės formos, abipus išgaubtos tabletės, kurių vienoje pusėje įspausta „“, o kitoje – „DF“.
· Deferasirox Mylan 180 mg plėvele dengtos tabletės yra mėlynos spalvos, plėvele dengtos, modifikuotos kapsulės formos, abipus išgaubtos tabletės, kurių vienoje pusėje įspausta „“, o kitoje – „DF 1“.
· Deferasirox Mylan 360 mg plėvele dengtos tabletės yra mėlynos spalvos, plėvele dengtos, modifikuotos kapsulės formos, abipus išgaubtos tabletės, kurių vienoje pusėje įspausta „“, o kitoje – „DF 2“.

Deferasirox Mylan tiekiamas skaidriose, permatomose PVC / PVdC / aliuminio lizdinėse plokštelėse, kuriose yra 30 arba 90 plėvele dengtų tablečių, dalomosiose lizdinėse plokštelėse po 30 tablečių ir baltuose plastikiniuose buteliukuose su baltais, nepermatomais užsukamaisiais dangteliais su aliuminio sandarikliu, kuriuose yra 90 ir 300 tablečių.
Deferasirox Mylan 360 mg plėvele dengtos tabletės taip pat tiekiamos lizdinėse plokštelėse po 300 tablečių.

Gali būti tiekiamos ne visų dydžių pakuotės.

Registruotojas
Mylan Pharmaceuticals Limited, Damastown Industrial Park, Mulhuddart, Dublin 15, DUBLIN, 
Airija

Gamintojas
Mylan Hungary Kft., Mylan utca 1, Komárom 2900, Vengrija

Mylan Viatris Germany GmbH, Zweigniederlassung Bad Homburg v. d. Hoehe
Benzstrasse 1, Bad Homburg v. d. Hoehe, Hessen, 61352, Vokietija

Jeigu apie šį vaistą norite sužinoti daugiau, kreipkitės į vietinį registruotojo atstovą.

	Sverige
Viatris AB
Tel: + 46 (0) 8 630 19 00


	Latvija
Viatris SIA
Tel: +371 676 055 80

	



[bookmark: _Hlk168331529]Šis pakuotės lapelis paskutinį kartą peržiūrėtas {MMMM m. {mėnesio} mėn.}

Kiti informacijos šaltiniai
Išsami informacija apie šį vaistą pateikiama Europos vaistų agentūros tinklalapyje http://www.ema.europa.eu.

